ועדת הכספים, כנסת 19, פרוטוקול מספר 131, 2013-07-15 10:05

ניסן סלומינסקי: אנחנו ממשיכים בישיבת ועדת הכספים.

סילבן שלום: טמיר ביקש ממני להכין את הצעת התקציב של אנרגיה ומים ולהגיש אותה.

סילבן שלום: שאלתם קודם למה לא נגב וגליל ולא שיתוף פעולה אזורי.

סילבן שלום: ראשית, אני מוכן לבוא עם זה.

סילבן שלום: יש דברים גדולים שנעשים בנגב ובגליל וגם שיתוף פעולה אזורי ונעשים בשיתוף פעולה אמיתי שיש בין המתיישבים ביהודה ושומרון לבין הפלשתינים בשורה ארוכה של פרויקטים שאתם תהיו נדהמים לראות איזה פרויקטים נעשים במשותף, אבל זה אם תזמינו אותי פעם נוספת.

סילבן שלום: אתמול הממשלה קיבלה החלטה היסטורית מאוד חשובה, להוסיף עוד חצי מיליארד שקלים לנגב במסגרת המענה האזרחי למעבר צה"ל דרומה.

סילבן שלום: מעבר צה"ל דרומה הוא על בסיס של שלושה דברים: הדבר הראשון הוא מה שנקרא קריית ההדרכה שידוע יותר בכינויו עיר הבה"דים, הדבר השני הוא התקשוב והדבר השלישי הוא המודיעין שהוא כמובן החלק הגדול והמרכזי מבחינת האפשרויות להעביר אלפי משפחות לנגב.

ראובן ריבלין: זה חצי מיליארד לשלוש שנים?

סילבן שלום: לא.

סילבן שלום: חצי מיליארד לחמש שנים אבל זה מעבר לכל העניין.

סילבן שלום: אנחנו נותנים את זה כתוספת.

סילבן שלום: אנחנו מדברים על הצורך במענה אזרחי למשפחות שרוצות לעבור, אבל עבורן הנגב נחשב מה שנקרא ארץ גזרה, מקום מרוחק, צחיח, לא נעים, ואלה שגרים בהרצליה, בהוד השרון, ברעננה, במודיעין וברעות לא בדיוק רוצים לעבור לשם.

סילבן שלום: דרך אגב, גיליתי כשר הנגב והגליל שיש בעיה מאוד פסיכולוגית.

סילבן שלום: כל מי שגר במרכז הארץ, בטוח שהנגב יותר רחוק מאשר הגליל למרות שבאופן מעשי הגליל יותר רחוק.

סילבן שלום: אתה מוצא את כולם בטוחים שהנגב יותר רחוק.

סילבן שלום: באר-שבע יותר קרובה מחיפה מבחינת האפשרויות אבל אתה בטוח שזה פי שניים זמן לנסוע לבאר שבע מאשר לחיפה וכך הלאה וכך הלאה לגבי כל שאר המקומות.

סילבן שלום: ההחלטה שקיבלנו היא פשוט לאפשר למשפחות לעבור על ידי מה שאנחנו קוראים ONE STOP SHOP.

סילבן שלום: הקמנו מרכז מידע יחד עם תנועת אור, בו אנחנו מאפשרים לכל זוג שעובר, ובסופו של דבר כולם יצטרכו לעבור, אני מקווה, או ירצו לעבור.

סילבן שלום: אנחנו נשאלים אותן שאלות והן קודם כל האם תהיה תעסוקה לבן/בת הזוג והשאלה איזו תעסוקה.

סילבן שלום: בימים אלה מתחיל להיות מאוכלס פארק ההיי-טק בבאר שבע, צמוד לאוניברסיטת בן גוריון.

סילבן שלום: החברה הראשונה היא אלסיד ויש עוד חברות רבות בדרך מהטובות ביותר שיש בעולם.

סילבן שלום: אנחנו רוצים להפוך את באר שבע למרכז הסיליקון של ישראל או לעמק הסילוקון.

סילבן שלום: אנחנו מדברים על אזור התעשייה של רהט, להבים ובני שמעון, לשם העברנו את סודה סטרים ומי שרואה, יש שם מעל אלף מקומות עבודה.

סילבן שלום: את חברת קרגל.

סילבן שלום: אזור התעשייה נועם שליד נתיבות, שהיה סגור במשך עשר שנים אחרי שנבנה והושקעו בו עשרות מיליוני שקלים, ואולי מאות מיליוני שקלים, העברנו לשם את חברת טרה כמפעל עוגן וגם שם מדובר באלפי מקומות עבודה.

סילבן שלום: אנחנו מדברים רק כתוצאה ממעבר צה"ל דרומה על עדו 25 אלף מקומות עבודה ישירים, דבר שהופך להיות אסם התעסוקה של מדינת ישראל בנגב.

סילבן שלום: אותן משפחות שבאות שואלות על תעסוקה לבן/בת הזוג.

סילבן שלום: אחרי כן שואלים על חינוך לילדים כי לאחד יש ילד מצטיין בספורט, לאחד יש ילד מצטיין במדעים ובמוזיקה והם בטוחים שאין כלום.

סילבן שלום: אתה אומר להם שיש קונסרבטוריון בכל אחת מהערים, אתה אומר להם שיש את הסימפונטה הישראלית שיושבת בבאר שבע, ואם הם רוצים כיתה לאומנויות, יש להם תיאטרון באר שבע, יש להם את הפרינג' ויש להם כל דבר שהם רוצים בתחום הזה.

סילבן שלום: כשיש מדעים, רק השבוע חנכנו יחד עם קרן רש"י את פארק המדע בבאר שבע, פארק הכי גדול בארץ, פארק ענק.

סילבן שלום: כמובן כך זה בכל תחום אחר שהם היו רוצים לראות בו את הילדים.

סילבן שלום: הדברים האלה קיימים שם.

סילבן שלום: לאחר מכן דיור.

סילבן שלום: בדיור התברר שאנשים לא רוצים לקנות דירה.

סילבן שלום: הוא לא ימכור את הדירה שלו בהוד השרון או במודיעין כדי לקנות דירה שם.

סילבן שלום: הוא לא בטוח אלא הוא רוצה לבדוק.

סילבן שלום: אנחנו החלטנו לעשות זאת על ידי אפשרות למתן שכר דירה, השתתפות בשכר דירה, בין 800 ל-1,200 שקלים בחודש.

סילבן שלום: התכנית מדברת על שש ערים שהן כמובן, מעבר לבאר שבע – דימונה, ירוחם, ערד, אופקים והמועצה האזורית מרחבים כי זה נקבע לפי רדיוס מסוים בתכנית שנקראת דרומה, מה בדיוק הרדיוס בו אנשים ירצו לגור מקריית ההדרכה שנמצאת ברמת הנגב ולכן אלה המקומות שנבחרו.

סילבן שלום: בסופו של יום ראינו שאנשים לא רוצים לבוא ולגור, אבל גם אחרי שנה, כשמפסיקים להם את זה, הם חוזרים.

סילבן שלום: התברר שזה לא מספיק, אבל אחרי שנתיים בן/בת הזוג כבר מצא עבודה, הילדים כבר התאקלמו ואנחנו עכשיו, במסגרת קבינט הדיור – ואני אמור להביא ב-6 באוגוסט את פרק הנגב והגליל – הצלחנו להגיע לשנה שלישית.

סילבן שלום: מדובר באנשים שהם לא אנשי צבא רגילים ששנתיים הם כאן ואחרי כן הם עוברים למקום אחר.

סילבן שלום: מי שבא לתקשוב, אם זה 8200 או כל היחידות האחרות, הוא נשאר לכל החיים.

סילבן שלום: כמעט כולם נשארים.

סילבן שלום: אם הוא בא למודיעין, הוא נשאר שם לכל החיים.

סילבן שלום: מבחינת העניין של קריית ההדרכה, כמובן שחיילי החובה מתחלפים כל הזמן.

סילבן שלום: בכל מקרה, נמצאים שם אותם מאות אנשי קבע שהם אמורים להיות שם.

סילבן שלום: כמו שהם נמצאים היום בצריפין, הם יהיו שם והדברים האלה ייעשו.

סילבן שלום: אנחנו מדברים על תרבות ועל פנאי.

סילבן שלום: אנשים רוצים תרבות.

סילבן שלום: אנחנו מדברים על בריאות ואנחנו בטוחים שהבריאות שם היא מאוד מאוד חלשה.

סילבן שלום: בזמן כהונתו של סגן שר הבריאות הוקמו חדרי מיון קדמיים.

סילבן שלום: היום בדימונה בונים את הקומה השנייה של חדר המיון הקדמי.

סילבן שלום: יש לנו שם גם דיאליזה.

סילבן שלום: הבאנו לשם תחנת MRI.

סילבן שלום: דרך אגב, היום בתל אביב, בהוד השרון, אומרים להם שיש להם MRI בעוד ארבעה-חמישה חודשים, אבל אם הם רוצים תוך שבועיים שלושה, סעו לדימונה ואנשים נוסעים.

סילבן שלום: יש שם את הניידת שהיא ניידת שמסתובבת.

סילבן שלום: זה היה של מכבי שזאת הקופה היחידה שרצתה לבוא עם הניידת הזאת והם עושים שם הרבה כסף.

סילבן שלום: הם הולכים לבאר שבע, מבאר שבע לדימונה, מדימונה למצפה רמון ולאילת.

סילבן שלום: הם מגיעים לכל המקומות האלה ונמצאים שם.

סילבן שלום: גילינו שחתך הגילאים של העוברים הוא בין 22 ל-32.

סילבן שלום: זאת אומרת, מדובר בקבוצות מאוד מאוד צעירות באוכלוסייה, או שהם לא נשואים, או נשואים עם ילדים קטנים מאוד והם רוצים לקבל את המענה.

סילבן שלום: הפכנו את העיר העתיקה בבאר שבע – סליחה על המגלומניה – לנווה צדק של תל אביב.

סילבן שלום: העיר העתיקה של באר שבע, בשנות ה-70 ותחילת שנות ה-80, הייתה מקום תוסס.

סילבן שלום: היום אנחנו נותנים 500 שקלים כהשתתפות בשכר דירה לכל סטודנט שעובר לגור בעיר העתיקה כדי להפוך את המקום למקום של צעירים.

סילבן שלום: יש אלפים שעומדים בתור.

סילבן שלום: אלה סטודנטים שלומדים באוניברסיטת בן גוריון ותמיד אני אומר שנמצאים בכניסה לעיר, בין שתי השכונות הכי קשות יום, ג' ו-ד', ואנשים לא יודעים מה זה באר שבע.

סילבן שלום: הם לא יוצאים מ-ד' אמות.

סילבן שלום: למה כולם רוצים להיות בבאר שבע?

סילבן שלום: אומרים שזה הקמפוס הכי חברתי והכי נעים.

סילבן שלום: למה?

סילבן שלום: כי הם לא יוצאים.

סילבן שלום: יש להם הכול בתוך האוניברסיטה מבוקר עד לילה, כולל הבילויים.

סילבן שלום: אנחנו מוציאים אותם והרבה יוצאים.

סילבן שלום: יש שם היום שורה של דברים.

ניסן סלומינסקי: אתה מדבר בגעגועים לעיר הזאת.

סילבן שלום: אני מרגיש כבן העיר הזאת, כאילו מעולם לא עזבתי.

סילבן שלום: עוד הערה אחת ונעבור לאנרגיה כי לצורך כך באנו.

סילבן שלום: ביקשתם ממני לומר מילה גם על נגב וגליל וזאת אני עושה.

סילבן שלום: מחר אתם עומדים לאשר כאן שינוי בחוק.

ניסן סלומינסקי: היום.

סילבן שלום: אתם עומדים לשנות את זה משישה אחוזים לעשרה אחוזים, את העניין של המיסוי, ובמרכז הארץ מ-12 ל-15 אחוזים.

יצחק כהן: זאת טעות.

סילבן שלום: הפער עד היום היה שישה אחוזים, משישה ל-12, והוא יעלה עכשיו מעשרה ל-15 אחוזים, כך שהפער הוא חמישה אחוזים.

סילבן שלום: אני כמובן איש הממשלה ואתם צריכים ללכת לפי החלטות הממשלה, אבל אני מבין שגם בנט שוקל את העניין למרות שאם אתם מביאים את זה היום, הוא כבר לא שוקל את העניין.

ניסן סלומינסקי: שני השרים לא הסתדרו, אבל אנחנו נשמור על הפער הזה.

סילבן שלום: יש כאן אולי בשורה, שישמרו על הפער.

סילבן שלום: אני חושב שקשה מאוד להביא אתמול את ההצעה הזאת מצד אחד, הצעה שנותנת את כל הדחיפה ולנסות להביא את המפעלים ולרוץ אחריהם, ומצד שני אני יותר מזה לא יכול להגיד.

סילבן שלום: אני אומר שקיבלנו אתמול החלטה היסטורית.

סילבן שלום: אם כבר מעלים והפער נשמר, לפחות לשמור על הפער כי בכל מקרה מעלים את המסים.

סילבן שלום: נעבור לתקציב משרד האנרגיה.

סילבן שלום: אני מכיר את משרד האנרגיה הרבה מאוד שנים.

סילבן שלום: לפני הרבה מאוד שנים הייתי מנכ"ל של המשרד הזה ולאחר מכן הייתי יושב ראש חברת החשמל.

סילבן שלום: אני רוצה להגיד לך, אולי אתה תיקח את זה למקום אחר, שהייתה פעם ועדת אנרגיה שהייתה ועדה פעילה.

סילבן שלום: היא הייתה בוועדת הכלכלה כי אז נושא האנרגיה היה חשוב, אבל אני חושב שהיום הוא הרבה יותר חשוב מאשר היה אז.

סילבן שלום: הייתי גם יושב ראש ועדת האנרגיה.

סילבן שלום: אמנם זה היה בוועדת הכלכלה, אבל הוועדה יכלה לקבל החלטות.

סילבן שלום: אני חושב שיש מקום לוועדה שהיא תהיה ועדת משנה לתחום האנרגיה.

סילבן שלום: יש לה מקום בעיקר בימים אלה שיש לנו גז ואולי סימנים לנפט וריח של נפט באוויר.

ניסן סלומינסקי: יש לנו הרבה טענות על חברת חשמל.

סילבן שלום: הרבה מאוד דברים אתם יכולים לעשות.

סילבן שלום: בכל מקרה, המשרד הזה תמיד היה מאופיין בבסיס תקציב מאוד מאוד נמוך ובתוספות תקציביות שניתנו לו.

סילבן שלום: בשנה הקודמת למשל, אני חושב שהפעילות הייתה יותר מפי עשר מבסיס התקציב ואפילו פי 15.

<נופיה בכר: במקום 23, הגענו ל-230.

סילבן שלום: אם כן, פי עשר.

סילבן שלום: כל פעם נתנו תוספות, העיקר שלא יהיה בבסיס.

סילבן שלום: הפעם הגדלנו את הבסיס.

סילבן שלום: נופיה אוהבת לכתוב 79 מיליון, אבל אני עדיין עומד על ה-103 מיליון כי יש לנו גם את ההרשאה שבכל מקרה אנחנו עושים אותה.

סילבן שלום: המשרד כמשרד לא משרד עם תקציב גדול.

סילבן שלום: המשמעות שלו היא המשמעות הרגולטיבית שלו.

סילבן שלום: הוא רגולטור מאוד מאוד משמעותי כי כל תשתיות המדינה נמצאות במשרד הזה.

סילבן שלום: בואו נחשוב על כל פעולות הבוקר שאנחנו עושים וכולן הן פעולות ששייכות למשרד.

סילבן שלום: אתה קם, אתה מדליק את האור – זה החשמל וזה שלנו.

סילבן שלום: אתה פותח את ברז המים – זה שלנו, אבל המים זורמים לביוב.

סילבן שלום: אחרי כן, אתה מדליק את הגז במטבח – זה שלנו.

סילבן שלום: אתה נכנס למכונית, זה דלק – זה אנחנו.

סילבן שלום: בקיצור, המשרד הזה מתעסק בדברים הכי יום יומיים וקיומיים של הציבור.

ראובן ריבלין: כשהמדינה משתתפת בפרויקטים כמו התפלה, זה עובר דרך המשרד?

סילבן שלום: התפלה היא במשרד שלנו.

ראובן ריבלין: זה BOT, והמדינה לא שותפה?

סילבן שלום: המכרזים יוצאים על ידי משרד האוצר, על ידי החשב הכללי, כמכרז.

סילבן שלום: המכרז הוא מכרז שבו מי שמציע את התעריף הנמוך ביותר, הוא זה שזוכה במכרז.

סילבן שלום: אם כבר שאלת, אני יכול לתת לכם דוגמה מאוד מעניינת בעניין הזה.

סילבן שלום: ב-2001, עת הייתי שר האוצר, הוצאנו את המכרז הראשון והחברה שזכתה אז הותקפה בבית המשפט בכך שהמחיר שהיא הציעה הוא מחיר לא ריאלי אלא מחיר דמפינג, מחיר היצף.

סילבן שלום: היום אותה חברה זכתה במכרז האחרון, הציעה תעריף שהוא חמישים אחוזים מהתעריף שהיא הציעה אז שטענו שהוא לא ריאלי.

סילבן שלום: כמובן שמהמכרז אז הם מרוויחים הרבה יותר מאשר במכרז היום והעובדה שההתפלה עולה כל כך הרבה, זה דבר שמתווסף לתעריפי המים שכולנו משלמים.

סילבן שלום: לכן אנחנו צריכים לחשוב על האיזון.

סילבן שלום: היום מדינת ישראל נמצאת במצב שאין בה חוסר מים.

סילבן שלום: זה נשמע מצחיק כי רק לפני שנתיים-שלוש היו אותם תשדירים בטלוויזיה של הבחורה עם הפנים הסדוקות אבל היום אנחנו במצב שאין לנו מחסור במים.

סילבן שלום: אנחנו עוד מעט נגיע גם לעודף מים.

סילבן שלום: בואו נחשוב מה היה קורה אם היינו לוקחים את המים מתורכיה כמו שהציעו חלק ממנהיגינו ולא נזכיר את מנהיגינו ששלחו אותנו לקנות מים מתורכיה.

סילבן שלום: מה היה קורה אם ארדואן היה מחליט להפסיק לנו את המים.

סילבן שלום: מנהיגינו הבכירים ביותר.

יעקב ליצמן: איפה נמצאים המים האלה היום?

סילבן שלום: המים עדיין נמצאים בתורכיה.

יעקב ליצמן: זה לא במחסן כאן?

סילבן שלום: לא קנו את המים.

סילבן שלום: אני אתן סקירה קצרה על התקציב ואז ניכנס לפעילות.

סילבן שלום: התקציב בשנת 2013 יהיה 216 מיליון שקלים.

סילבן שלום: בשנת 2014 הוא יהיה 213 מיליון.

סילבן שלום: תקציב המשק לשעת חירום – כתוב לכם כאן.

סילבן שלום: יש לכם כאן את תקציב הקניות.

סילבן שלום: אתם רואים שב-2012 היה גידול משמעותי בגלל התכנית לפליטות גז החממה.

סילבן שלום: לצערי הרב התכנית הזאת הופסקה השנה על ידי האוצר.

סילבן שלום: אני מצר על כך מאוד.

סילבן שלום: דרך אגב, בעניין הזה אנחנו נותנים סיוע לקבוצות הכי חלשות באוכלוסייה.

סילבן שלום: למשל פרויקט המקררים שמתבצע עכשיו מאפשר לקבוצות הכי חלשות באוכלוסייה לקנות מקררים בהנחה מאוד משמעותית כאשר אנחנו בעצם תורמים להחלפת המקררים הישנים שהם גם זוללי אנרגיה, גם משפיעים כמובן על שיא הביקוש של חברת החשמל וגם הפליטה שלהם מזהמת.

סילבן שלום: בשבוע שעבר הייתה צעקה כי אנחנו נותנים לאברכים רחמנא ליצלן אבל כל הדברים האלה נקבעו לפי קריטריונים של המוסד לביטוח לאומי ולפי קריטריונים של משרד החינוך.

אורית סטרוק: בטח אפשר לחשוב על קריטריונים שישאירו את האברכים בחוץ.

אורית סטרוק: איך לא חשבתם על זה?

ניסן סלומינסקי: מיצוי כושר עבודה.

סילבן שלום: עשו סלט מסלט, דבר שהוא מטורף, ואמרו שנותנים לאברכים ולא נותנים לניצולי שואה שהם מתחת לקו העוני, אבל אם הוא מתחת לקו העוני, הוא עומד בקריטריונים של ביטוח לאומי כי הוא מקבל הבטחת הכנסה או השלמת הכנסה, אבל אם הוא לא עומד, זה הולך לפי מבחן הכנסה ואז יש קבוצות שלמות של אנשים.

סילבן שלום: הכול הוא לפי מבחן של הביטוח הלאומי.

סילבן שלום: גפני בזמנו ביקש להכניס עוד קבוצה קטנה של אנשים שהם מקבלי מלגה ממשרד החינוך ומשרד המשפטים אישר בתנאי שייכנסו סטודנטים חילונים רגילים.

סילבן שלום: בסך הכול מתוך אותם 9,000 שקנו את המקררים עד עכשיו, 200 עונים על הקטגוריה הזאת.

סילבן שלום: זאת אומרת, שני אחוזים עונים על הקטגוריה וכל הרעש לדעתי נובע משנאת חינם ואני אומר את זה בעיקר עכשיו, ערב ט' באב.

סילבן שלום: יש לכם כאן את המינהלים השונים במשרד.

סילבן שלום: כמו שאמרתי, שימור אנרגיה היה הדבר המרכזי.

סילבן שלום: החלפת מקררים, מזגנים, דודי חשמל בדוודים אחרים, בדודי שמש.

סילבן שלום: אם ועדת הכספים יכולה לעשות משהו, זה רק להחזיר את הפרויקט הזה כי הוא גם פרויקט צרכני ואני אומר לך שיש לך את הכוח לעשות את זה.

יעקב ליצמן: תגיד לו את זה.

סילבן שלום: אני אומר לו.

ניסן סלומינסקי: מה המשמעות הכספית של זה.

<נופיה בכר: ההוצאה בסביבות ה-260-270 מיליון שקלים התפרסה על פני שנתיים.

<נופיה בכר: בשנה שעברה זה היה בסביבות ה-140 מיליון.

סילבן שלום: ואם זה היה ממשיך השנה, כמה זה היה?

<נופיה בכר: אותו הדבר.

סילבן שלום: זה גם צרכני.

סילבן שלום: זה לא רק לקבוצות החלשות באוכלוסייה – בנושא המקררים זה כן כך כי מי שאין לו דוד שמש, נמנה על הקבוצות החלשות – אבל גם מזגנים.

סילבן שלום: כל מי שיש לו מזגן מעל שבע שנים, המזגנים האלה הם מזגנים ישנים שצורכים הרבה חשמל.

סילבן שלום: זה דבר שיכול להיות בשורה גם לאיכות הסביבה, גם כל הירוקים יתמכו בזה והיחידים שהקימו כל זעקה בעניין הזה כי לחלשים אין לובי.

סילבן שלום: אני אומר לך, ניסן, אני איש הממשלה אבל יש לך את האפשרות.

סילבן שלום: בוא נאמר שעת הייתי שר אוצר, ליצמן השתמש באפשרות הזאת כמעט מדי בוקר.

סילבן שלום: אני אומר לך שהאפשרות הזאת קיימת.

ראובן ריבלין: זאת השקעה שמחזירה את עצמה.

סילבן שלום: מחזירה את עצמה בגדול.

ניסן סלומינסקי: מאה אחוז.

ניסן סלומינסקי: נעשה את זה.

ניסן סלומינסקי: לא יודע אם בתקציב, אבל אפשר לעשות את זה אחר כך.

סילבן שלום: יש לכם כאן את ההתפלגות של התקציב לגבי כל אחד מהמינהלים שלנו.

סילבן שלום: האגפים המרכזיים של המשרד הם כמובן אוצרות טבע, כל העניין לפתח את אותם מאגרים, אם זה גז, אם זה רצון למצוא נפט.

סילבן שלום: עכשיו מצאו קונדנסיס, פצלי גז, משהו שיש לו מחיר בשוק, דומה לעניין של נפט.

<טמיר כהן: הוא משמש לתעשייה.

סילבן שלום: הוא משמש לתעשייה.

סילבן שלום: אני אתייחס לזה אחר כך.

סילבן שלום: מדען ראשי, חשמל, דלק.

סילבן שלום: אני רוצה לדבר על הנושאים.

סילבן שלום: העניין של הגז, כמו שאתם יודעים, היה על זה דיון ציבורי רחב וגדול.

סילבן שלום: יושב לידי המנכ"ל שאתמול אמרתי לו שהוא נכנס להיסטוריה כי ועדת צמח היא ועדה שימשיכו לדון בה ולדבר בה עוד שנים רבות וארוכות.

סילבן שלום: בעצם אישרנו את ועדת צמח כולה למעט הסעיף של היצוא בו שינינו ואני אסביר את השינוי אבל כולם התעסקו רק בזה ולא הבינו שוועדת צמח הייתה ועדה שנתנה החלטות מכאן ועד להודעה חדשה ובעצם קבעה את כל משק הגז לעשרות השנים הבאות, גם לגבי גילוי מאגרים חדשים בעתיד.

סילבן שלום: אנחנו אישרנו את הדוח הזה במלואו.

סילבן שלום: לגבי נושא היצוא.

סילבן שלום: אני חשבתי שיש להשאיר יותר בארץ וזה נבע משלושה טעמים.

סילבן שלום: הטעם הראשון היה שהתגלו שני קידוחים יבשים מאז הוועדה פרסמה את הדוח שלה.

סילבן שלום: דרך אגב, כשצועקים כל הזמן, כל קידוח יבש כזה, אלה שקודחים מפסידים בין מאה ל-150 מיליון דולר על קידוח ואז אף אחד לא אומר להם שנשתתף אתכם בהפסדים.

סילבן שלום: הטעם השני.

סילבן שלום: קיים רצון שלי לשמור חירות אנרגטית ועצמאות אנרגטית לשלושים שנים.

סילבן שלום: הצעה של ועדת צמח הייתה ל-25 שנים.

סילבן שלום: גם 25 שנים יכול היה להיות נכון אבל חשבתי שמדינת ישראל במצבה הגיאו-פוליטי צריכה שלושים שנים וכמובן שזה משרת את הדבר השלישי והוא שכדי לפתח תעשייה ולהעביר את התחבורה לשימוש בגז, המטרה היא לתת להם אופק רחב יותר של יותר שנים.

סילבן שלום: אם הם ידעו שהם יוכלו לנצל את זה במשך שלושים שנים, יש להם אופק של מה שנקרא אפשרויות של החזרת ההשקעה לאורך שנים רבות יותר וארוכות יותר.

סילבן שלום: דבר נוסף שצריך לזכור הוא שגם תחבורה שעדיין לא עברה לגז, כדי להעביר אותה לגז צריך לעשות את זה בדיוק באותו אופן וחשבתי ששלושים שנים זה דבר נכון.

סילבן שלום: צריך לזכור עוד דבר.

סילבן שלום: כדי ללמוד את הנושא, זה לא אומר שבשנה הש-31 אין גז.

סילבן שלום: בשנה ה-31 יש גז אבל בהנחה שוועדת צמח קבעה שלגידול – וכמובן הכול הנחות לגבי גודל האוכלוסייה, מה שיעור הצמיחה ומה תהיה כמות השימוש בגז – בשנה ה-31, במידה ולא יימצא שום מאגר נוסף ולא יפותח שום דבר ולא יהיה כלום אלא אנחנו נהיה באותו יובש מלא של שלושים שנים, בשנה ה-31 יתחיל להיות פער בין הכמות לשימוש שאנחנו צריכים בארץ לבין מה שיש לנו.

סילבן שלום: זה לא אומר בשנה ה-31 פתאום אין גז.

סילבן שלום: אתם מבינים מה אני אומר?

ניסן סלומינסקי: ודאי.

סילבן שלום: אז יתחיל להיות הפער.

סילבן שלום: כמובן שאנחנו מאוד מקווים - יש גם קידוחים ובקשות לקידוחים נוספים - שנגלה דברים נוספים.

סילבן שלום: אף אחד לא יודע מה יקרה בעוד שלושים שנים עם מחיר הגז.

סילבן שלום: יכול להיות שיהיו תחליפי אנרגיה אחרים ואז לגז לא תהיה כל משמעות.

ראובן ריבלין: הדברים הנוספים מותנים ביזמים ומותנים באפשרות יצוא?

סילבן שלום: קבענו את הפרמטרים של היצוא.

ראובן ריבלין: ברור, אבל נגיד שההחלטה בסופו של דבר תהיה שמטעמים כאלה ואחרים לא יהיה יצוא.

ראובן ריבלין: מה עם היזמים?

סילבן שלום: שאלת שאלה נכונה.

סילבן שלום: היום יש לנו צריכה מקומית.

סילבן שלום: תמיד החברים בתחום האנרגיה אוהבים להגיד BCM כי זה עושה אותם ליותר רציניים אבל BCM אלה ראשי תיבות של ביליאנט קיוביט מיטרס.

סילבן שלום: זאת אומרת, מיליארדי קוב.

סילבן שלום: אתמול הייתה לי ישיבת הנהלה ושאלתי את ראש רשות המים למה במים הם לא משתמשים לא ב-BCM אלא ב-MCM כי אצלם זה מיליוני קוב.

סילבן שלום: כולם אומרים BCM וגם אני התרגלתי להגיד כך בדיונים.

סילבן שלום: זה מיליארד קוב.

סילבן שלום: אצלנו משתמשים בסך הכול בשבעה מיליארד קוב בשנה, אולי עכשיו שמונה מיליארד קוב.

<קריאה: קרוב לשמונה מיליארד קוב.

סילבן שלום: אנחנו מדברים על מאגרים שיש לנו של 900 ואנחנו מדברים על כך שהשארנו בארץ, לפי ההחלטה, 540.

סילבן שלום: משתמשים בשמונה והשארנו 540.

סילבן שלום: נכון שכולם יגידו שמונה כפול שלושים, זה רק 240, אז איך זה 540, אבל אנחנו צופים שכל שנה יהיה גידול בצמיחה, יהיה גידול בשימוש ויותר ויותר מפעלים יעברו לשימוש בגז, כך שיהיה לזה שימוש ונגיע ל-540.

אלעזר שטרן: לבתים אין חזון חיבור?

סילבן שלום: גפ"ם.

סילבן שלום: אנחנו נדבר על זה עוד מעט.

סילבן שלום: אני רוצה להגיד שכבר עכשיו יש חסכון של מיליארד שקלים בחודש.

סילבן שלום: כשאנחנו נגיע לשימוש ברוויה מלאה, יהיו לנו כמעט שלושה מיליארד שקלים בחודש.

סילבן שלום: הבשורה שאנחנו הבאנו עם ההחלטה הזאת היא שתעריפי החשמל ירדו בעשרות אחוזים וגם תעריפי המים ירדו כתוצאה מכך.

יעקב ליצמן: למה אנחנו בטוחים שיורידו את המחיר?

סילבן שלום: כי נוסחת התעריף מבוססת על העלויות.

יעקב ליצמן: יגידו לך שצריך להשקעה ולכל מיני פרויקטים.

סילבן שלום: מאחר שלצערי לא נותנים לחברת החשמל להקים יותר תחנות ולהשקיע, אנחנו נמצאים במצב שבו יש ידיעה ברורה שהשימוש הזה הוא דבר מרכזי.

סילבן שלום: גם עכשיו, כשהפסיקו את אספקת המס ממצרים, נאלצו, בגלל שהייתה פתאום תוספת עלות של תשעה מיליארד שקלים, להעלות את התעריף בצורה משמעותית.

סילבן שלום: הוזלת התעריף בעשרות אחוזים היא דבר ברור.

סילבן שלום: כתוצאה מכך תהיה הוזלה בתעריפי המים כי התפלת המים והפקת המים, כולה מבוססת על חשמל.

סילבן שלום: אנחנו מדברים כמובן על הוזלה בתעריפי גז אבל כל המפעלים יהיו במצב שבו זה ירד.

סילבן שלום: אנחנו מדברים למשל על מפעל שני באופקים.

סילבן שלום: קחו מפעל אחד באופקים שחיברנו אותו לפני שבועיים.

סילבן שלום: רק מפעל אחד חוסך כתוצאה מהחיבור חמישים אלף שקלים ביום שזה אומר מיליון וחצי שקלים בחודש, כמעט עשרים מיליון שקלים בשנה.

סילבן שלום: זה כמעט כל הרווח שלו.

סילבן שלום: רק מפעל אחד חוסך עלויות בעשרים מיליון שקלים בשנה.

סילבן שלום: תחשבו מה זה עושה למשק כולו, איזה אפשרויות יש להם ברגע שהם מוכרים את המוצרים שלהם.

סילבן שלום: כל המפעלים שעוברים לגז, כשהם מוכרים את המוצרים בחוץ לארץ, הם מתחרים בשווקים חדשים כי הם יכולים להוזיל עלויות וכשהם מוכרים אותם כאן, זה הדבר המרכזי, זה יוריד את העלויות.

סילבן שלום: לכן המשרד הזה, שאמרתי קודם, הופך להיות המשרד המרכזי בהוזלת יוקר המחיה.

סילבן שלום: אם אנחנו מוזילים את החשמל, כל אחד מרגיש, מוזילים את המים, כל אחד מרגיש, מוזילים את הגז, כל אחד מרגיש.

סילבן שלום: גם העניין של הביוב הוא חלק מזה.

סילבן שלום: גם מה שאנחנו משלמים כאגרות ביוב, הכול מבוסס על נושא המים, על נושא החשמל.

סילבן שלום: כל המוצרים.

סילבן שלום: אנחנו נקנה מוצרים במחירים הרבה יותר זולים.

סילבן שלום: כל הדברים האלה יובילו להוזלת עלויות בצורה משמעותית.

סילבן שלום: לפני שלושה שבועות הייתי בפניציה, מפעל שהיה כל הזמן בקשיים ועכשיו הוא חתם עם תמר על אספקת גז והוא הולך כמובן להוסיף עוד עובדים כי הוא יכול עכשיו לייצר הרבה יותר בעלויות הרבה יותר נמוכות.

סילבן שלום: זה דבר מדהים.

סילבן שלום: לגבי עניין של חשמל.

סילבן שלום: כשנכנסתי לתפקידי, הדבר הראשון שעלה על שולחני, לצד הגז, אולי אפילו לפני הגז, היה שלא יהיה חשמל בקיץ.

סילבן שלום: בצורת חשמל.

סילבן שלום: אין חשמל בקיץ.

סילבן שלום: מה זאת אומרת?

סילבן שלום: אמרו לי, עכשיו נכנסת במרץ, ביוני, יולי ואוגוסט לא יהיה חשמל.

סילבן שלום: שאלתי אם מישהו יבין כי באתי רק לפני שלושה חודשים, אבל אמרו לי שזה לא יעניין אף אחד.

סילבן שלום: התחלנו לקיים על זה דיונים רציניים.

סילבן שלום: לפני כן שאלתי, למה הגענו למצב הזה?

סילבן שלום: אני הייתי יושב ראש חברת החשמל.

סילבן שלום: כשאני הייתי יושב ראש הדירקטוריון, לפני, בתקופתי, אחרי, החברה הייתה רווחית והייתה יציבה פיננסית.

ניסן סלומינסקי: רווחית?

סילבן שלום: רווחית.

סילבן שלום: הייתה יציבה פיננסית.

ניסן סלומינסקי: יש לה גירעון של 74 מיליארד.

סילבן שלום: החברה קיבלה הלוואות ללא ערבות מדינה.

סילבן שלום: לחברה היה דירוג של טריפל A.

סילבן שלום: עכשיו היא נמצאת במצב שהיא חברה מפסידה, היא בוודאי לא יציבה פיננסית כי יש לה שבעים ומשהו מיליארד שקלים גירעון.

סילבן שלום: זה כל פעם יורד.

סילבן שלום: כשאני התחלתי, אמרו לי 76, 74 ועכשיו הם אומרים שזה 71.

סילבן שלום: הדירוג שלה הוא BB פלוס.

סילבן שלום: איך הגענו לזה?

סילבן שלום: כל הדירקטורים ויושבי ראש הדירקטוריון, המנכ"לים וההנהלה היו חסרי יכולת?

סילבן שלום: כל השרים והמנכ"לים של משרד האנרגיה או משרד התשתיות בשמו הקודם היו חסרי יכולת?

סילבן שלום: מה קרה?

סילבן שלום: אמרתי שצריך לבדוק את הכול.

סילבן שלום: אני גם לא מאשים.

סילבן שלום: אצלנו במשרד אוהבים מאוד להיות בעימות עם רשות החשמל אבל הדבר היחיד שקרה זה שב-1996 קמה רשות החשמל, וחס וחלילה, אני לא מאשים אותה.

סילבן שלום: אני אומר שצריך לבדוק את כל העניין הזה.

סילבן שלום: אנחנו חייבים לעשות שינוי מבני.

סילבן שלום: איציק כהן ידידנו היקר שיושב כאן, שהיה סגני הנאמן, לא רק אצל שטייניץ הוא היה אל גם אצלי הוא היה סגן שר האוצר, ואני אומר לכם שהוא אחד האנשים – כל אחד מאתנו חושב שנותנים לו פחות קרדיט מאשר מגיע לו, אין בן אדם בעולם שלא חושב את זה – שלא נותנים לון מספיק קרדיט.

סילבן שלום: אני חושב שהוא אחד האנשים המצוינים שיש.

סילבן שלום: באמת, אני לא אומר את זה בגלל שהוא נמצא כאן.

יעקב ליצמן: בגלל זה הדיחו אותו.

ניסן סלומינסקי: לא.

ניסן סלומינסקי: הוא נתקע ב-ש"ס.

ניסן סלומינסקי: זאת הבעיה שלו.

סילבן שלום: הוא אחד האנשים היותר רציניים.

סילבן שלום: אני אומר לכם את זה מתוך ידיעה.

סילבן שלום: אני כלכלן והוא לא, ואני עדיין אומר לכם שהידע שלו הוא עצום.

ראובן ריבלין: הוא כבר כלכלן באוניברסיטה של החיים.

סילבן שלום: כן.

סילבן שלום: בכל מקרה, איציק עשה הצעה למתווה איציק כהן.

סילבן שלום: אני עומד בשבוע הבא להכריז על הקמת ועדה ציבורית שתעשה את כל הרפורמה הנדרשת בחברת החשמל יחד עם חברת החשמל.

ניסן סלומינסקי: אפשר לסמוך על זה?

ניסן סלומינסקי: הם היו כאן וניתנו לנו הבטחות מהם.

סילבן שלום: זאת ועדה ציבורית שהם לא שותפים לה.

ניסן סלומינסקי: גם לא האוצר?

סילבן שלום: לא.

סילבן שלום: האוצר בוודאי שותף.

סילבן שלום: בלי האוצר, אי אפשר.

סילבן שלום: אנחנו נעשה את זה בעוד שבוע-שבועיים.

סילבן שלום: בזמן הקרוב.

סילבן שלום: אנחנו נודיע על הקמת ועדה שתנהל גם את המשא ומתן מול חברת החשמל, מול העובדים כדי להגיע למתווה נכון שיעשה גם את הצורך בשינוי המבני, החזרת היציבות הפיננסית, התחרותיות שהיא כל כך נדרשת בעניין הזה, ואני מאוד מקווה שיחד עם העובדים יצליחו כולם להבין שמצבה של החברה לא מאפשר גרירת רגליים ולא מאפשר משיכת זמן.

סילבן שלום: אנחנו נעשה את זה תוך זמן קצר.

סילבן שלום: אנחנו התחייבנו לבית הדין הארצי לעבודה שנחדש את המשא ומתן אתם בעוד שבוע ואכן אנחנו מתכוונים לעשות זאת.

סילבן שלום: יחד עם חידוש המשא ומתן, תוך זמן לא רב, אנחנו גם נודיע על אותה ועדה ואני מתכוון ללוות את הוועדה הזאת בצורה קרובה ורצינית כדי להוביל את הרפורמה הנדרשת בחברת חשמל.

אורית סטרוק: אני רוצה לשאול אותך בנושא חברת החשמל.

סילבן שלום: אני כבר יודע מה השאלה.

סילבן שלום: אני כבר עונה את התשובה.

אורית סטרוק: בכל זאת אני רוצה לשאול.

אורית סטרוק: לפני יותר מחודשיים הבטחת לי מעל דוכן הכנסת שאתה תטפל בנושא של חוב הרשות הפלשתינית לחברת החשמל.

אורית סטרוק: אני רוצה לשמוע מה עשית בנושא הזה.

אורית סטרוק: מדובר על חוב שאז עמד על 730 מיליון שקלים והיום הוא בטח הרבה יותר גדול.

אורית סטרוק: אני אשמח לשמוע מה גובה החוב.

אורית סטרוק: אני לא אשמח, אבל אני ארצה לשמוע לאיזה סכום הוא הגיע.

אורית סטרוק: אני רוצה לשמוע גם לגבי גביית החוב, גם לגבי המשך ההספקה של שירותים למרות החוב כי אני חושבת שהוא לא צומצם בכלום והשאלה איך אתם ממשיכים לספק את השירותים כשאתם יודעים שאתם פשוט נותנים מתנת חינם סתם כך.

אורית סטרוק: גם במבט צופה פני עתיד.

יעקב ליצמן: בטח עשו להם עיקול, לא?

ניסן סלומינסקי: ממש.

אורית סטרוק: אתה מדבר על יותר ויותר צרכנים שצורכים חשמל, אתה יודע שיש צרכנים שלא משלמים ומה במקרה כזה התכניות?

סילבן שלום: חברת הכנסת סטרוק, מה הקשר בין סטרוק לבין סיטרוק?

סילבן שלום: יש הרי משפחה טוניסאית מאוד ידועה עם רבנים מאוד גדולים.

אורית סטרוק: אתה רוצה לשמוע על זה הרצאה?

אורית סטרוק: אני אסביר לך בקיצור רב.

אורית סטרוק: פעם אחת נעשה סדר בעניין הזה.

אורית סטרוק: משפחת בונה-סטרוק הייתה המשפחה של הרמב"ן וכשהיה גירוש ספרד, היא פוזרה בכל הארצות.

אורית סטרוק: חלקם נדדו לצפון אפריקה, שם הם הפכו, בטוניסיה, לסיטרוק, באלג'יריה לסטרוק ובמרוקו לסטאריק.

אורית סטרוק: חלקם נדדו לאירופה ושם הם הפכו לשטרנים ולסטרוקים.

אורית סטרוק: לתשומת לבך, אלעזר שטרן.

אורית סטרוק: עכשיו תענה לי לעניין.

סילבן שלום: אני גם בלשן חובב.

סילבן שלום: שטרן כותבים ב-S.

אורית סטרוק: המקור הוא בונה-סטרוק, מזל טוב.

סילבן שלום: אומרים שטרן כי בגרמנית כשמופיעה האות S בראשית מילה ואחריה T, היא הופכת להיות ש.

סילבן שלום: כשהשטרנים עברו לארצות הברית, התחילו לקרוא להם סטרן.

סילבן שלום: יכול להיות שזה נכון.

אורית סטרוק: לא, זה נכון.

אורית סטרוק: זה לא שיכול להיות שזה נכון.

אורית סטרוק: זאת גרסת בית התפוצות.

סילבן שלום: כל העניין של המקורות והשמות, זה דבר שאותי מאוד מעניין.

סילבן שלום: סליחה, הטלפון הוא ממישהו שיש לו היום יום הולדת.

סילבן שלום: לא תאמיני, הוא מחברת החשמל.

אורית סטרוק: אדוני השר, בנימה פחות מבודחת, אם מדברים על יום הולדת.

אורית סטרוק: היום זה יום ההולדת של יונתן פולארד.

סילבן שלום: היום זה גם יום ההולדת של הבן שלי.

יעקב ליצמן: מכל זה לא ראינו כאן חתיכת עוגה.

סילבן שלום: לגבי החשמל.

סילבן שלום: אנחנו מספקים חשמל לחברת החשמל המזרח ירושלמית, חלק גם בהספקה ישירה, וגם לעזה אנחנו מספקים חשמל.

סילבן שלום: לצערי הרב בהסכמי אוסלו, בפרוטוקול פריז – אם את יודעת, ב-1995 נחתם פרוטוקול פריז שמדבר על המתווה הכלכלי בהסכמים בינינו לבין הפלשתינים – נקבע כל מנגנון העברת הכספים של המסים ושם גם נקבע שאפשר לקזז מאותם כספים מספר מסוים של דברים.

סילבן שלום: חשמל לא נקבע כאחד מהם.

סילבן שלום: לאורך הרבה מאוד שנים, כתוצאה מהעניין הזה אנחנו נמצאים במצוקה.

סילבן שלום: אנחנו זה חברת החשמל.

סילבן שלום: רק אתמול התקיים בעניין הזה דיון בהשתתפות ראש המל"ל, יחד עם יושב ראש חברת החשמל, יחד עם מנכ"ל המשרד שיושב כאן לצדי ויחד אתי.

סילבן שלום: אנחנו כמובן מקיימים על זה דיונים והכול מתוך מטרה להגיע לפתרון.

סילבן שלום: נצטרך לקבל החלטות שיכולות להיות גם החלטות קשות, במידה ולא נגיע לפתרון.

סילבן שלום: אנחנו עדיין חושבים שצריך לקזז את כל הסכום.

יעקב ליצמן: מה גובה החוב?

סילבן שלום: גובה החוב הוא גבוה.

סילבן שלום: הוא מעל 800 מיליון שקלים.

יעקב ליצמן: אי אפשר להוריד אותם מאתנו ושיעשו לבד?

סילבן שלום: זה דבר שצריך לקחת בחשבון, אבל לחברת החשמל המזרח ירושלמית יש חיבורים גם לחלק מהיהודים.

סילבן שלום: בכל מקרה, מעבר לזה, אנחנו נמצאים היום במצב שכן עושים קיזוזים מסוימים.

אורית סטרוק: כמה זה מעל 800?

סילבן שלום: המספר המדויק לא רלוונטי.

יעקב ליצמן: ממילא אף פעם לא ינתקו אותם.

יעקב ליצמן: (חילופי יו"ר – היו"ר ראובן ריבלין)

ראובן ריבלין: זמנו של השר מצומצם, אז כדאי לתת לו להתייחס.

סילבן שלום: המספר המדויק לא רלוונטי כי הוא גם משתנה כל הזמן.

סילבן שלום: מה שאני אגיד לך לגבי אתמול, זה לא היום, ומה שהיום הוא לא מחר.

סילבן שלום: החוב גדל מדי חודש כי אכן מקזזים חלק מהסכום אבל מקזזים רק את חלקו.

סילבן שלום: אנחנו מקיימים על כך שורה של דיונים.

סילבן שלום: אם המתווה הכלכלי של קרי ייכנס לפעולה, וקרי ככל הנראה אמור להגיע לארץ לאחר ט' באב – אני לא מדבר על הנושא המדיני – הנושא הזה יהיה נושא לדיון מרכזי בכל השיחות שיש לנו עם האמריקאים, עם האירופאים, עם טוני בלייר וצוותו, כדי למצוא פתרון שנוכל להביא אותו למימוש בצורה כזאת שחברת החשמל תקבל את כל הכספים שמגיעים לה.

אורית סטרוק: ואם לא יתקדם כלום עם קרי, כמו שזה נראה, כלום גם לא יתקדם בנושא?

סילבן שלום: אמרתי שבעניין הכלכלי אולי כן תהיה התקדמות.

סילבן שלום: אנחנו יושבים על הדברים האלה ומקיימים עליהם דיונים.

יצחק כהן: אורית, מה את רוצה שיקרה?

אורית סטרוק: אם זה לא דרך קרי, אין טיפול?

סילבן שלום: לא אמרתי שאין טיפול.

סילבן שלום: את מסיקה מסקנות מוטעות ושגויות.

אורית סטרוק: אני שואלת.

ראובן ריבלין: מיצינו את העניין.

ראובן ריבלין: אפשר לשאול אותו שאילתות.

ראובן ריבלין: עכשיו הוא צריך לתת סקירה.

ראובן ריבלין: את רוצה שכולנו נלך ואת תישארי אתו?

ראובן ריבלין: אין לי בעיה.

ראובן ריבלין: אם כן, נסיים את הישיבה ואת תשבי אתו.

סילבן שלום: לגבי הנושא של דלק ושל גפ"ם.

סילבן שלום: המשרד אמור לספק הספקה אמינה לציבור ולתושבים, אבל כולם רוצים את זה אמין, נקי וזול אבל לא ליד הבית.

סילבן שלום: אם צריכים לעשות קו מתח גבוה, שיהיה בכל מקום, רק לא אצלי.

סילבן שלום: אם רוצים צינורות של גז או צינורות של דלק, רק לא אצלי.

סילבן שלום: אם רוצים צינורות של מים וביוב, רק לא אצלי.

סילבן שלום: אם רוצים תחנת דלק, רק לא לידי.

סילבן שלום: אם רוצים מתקני אחסון לגז או לדלק, רק לא לידי.

סילבן שלום: הדברים האלה לא יכולים ללכת אחד בלי השני כי אם אנחנו רוצים לספק הספקה אמינה, הספקה נקייה וזולה, אנחנו צריכים גם לאפשר לבנות את התשתית המתאימה.

סילבן שלום: דרך אגב, כמובן התשתית הזאת נקבעת על ידי המועצה לתכנון ובנייה אבל אנחנו אלה שמציבים את הדרישה לאותם צרכים.

סילבן שלום: האתרים נקבעים על ידי המועצה הארצית.

סילבן שלום: יש כמובן כמה אפשרויות ובסופו של דבר יש החלטות ויש הצבעות.

ראובן ריבלין: בכמה זמן מעכבים כל התהליכים האלה?

סילבן שלום: יש הרבה הפגנות.

סילבן שלום: באופן טבעי כאשר לא אישרו את הצינור לדור, לחוף הים בדור, נגרם נזק מאוד גדול כי לא היה שימוש בגז.

יצחק כהן: גם נזק לאיכות הסביבה.

יצחק כהן: הכניסו גול עצמי.

סילבן שלום: אני לא יודע אם זה נכון, אבל לפחות לפי מה שקראתי, לאחר כל המאבק לא להביא את הצינור לדור, התברר שבעצם יש תכנית אחרת לגמרי, להקים שם מרכזי קניות.

סילבן שלום: כנראה שזה יותר כלכלי.

ראובן ריבלין: אלה הנושאים את שם איכות הסביבה לשווא.

סילבן שלום: זה חלק מהעניין.

סילבן שלום: לגבי העניין של הגפ"ם.

סילבן שלום: הגפ"ם זה הגז שיש לנו בבית.

סילבן שלום: גפ"ם - אם תקראו עם נוספת, שוב, אלה שמות מקצועיים – זה גז פחמימני מעובה.

סילבן שלום: אותו גז פחמימני מעובה הוא גז הבישול שיש לכם בבית וגז הבישול שיש בבית, לצערי הרב אני כנראה אאלץ לחתום פעם נוספת על צווי הקפאת מחירים בגלל העובדה שאין תחרות.

סילבן שלום: אומרים שיש הרבה חברות, איך אין תחרות, אבל תנסו בבניין לעבור מחברה אחת לשנייה.

סילבן שלום: אף אחד לא אומר שיש להם תיאום כך שאחת לא לוקחת לשנייה את מה שיש לה והשנייה לא תיקח את מה שיש לראשונה.

סילבן שלום: כמובן שבשום פנים אין תיאום.

יעקב ליצמן: יש עיר כמו ערד בה יש רק חברה אחת.

יעקב ליצמן: אסור להכניס אחרת.

סילבן שלום: החלוקה בערים הגדולות היא בין בניינים, בין שכונות.

סילבן שלום: אולי בערים הקטנות החלוקה היא בין ערים.

סילבן שלום: אתה לא תיכנס לעיר שלי ואני לא אכנס לעיר שלך.

סילבן שלום: כמובן שזה לא קיים כי זה לא חוקי וזה קרטל, אבל משום מה זה קורה.

סילבן שלום: מאחר וזה קורה, עשו תיקוני חקיקה.

סילבן שלום: אני אומר לך שאני חתמתי על צו להקפאת מחירים ב-1990 בהיותי מנכ"ל המשרד.

סילבן שלום: בתחילת שנת 1990.

סילבן שלום: למה?

סילבן שלום: כי מאז התחילו את הרפורמה, המחירים עלו במאות אחוזים.

סילבן שלום: היכן שיש כשל שוק, אנחנו נצטרך להיכנס.

אלעזר שטרן: אם זה כך, למה לא נכנסות חברות חדשות?

יעקב ליצמן: לא נותנים להן.

סילבן שלום: קודם כל, יש חברות חדשות.

סילבן שלום: אין חברה שמתאים לה להיכנס לבניין.

סילבן שלום: חברה נכנסת כאשר יש לה אפשרות לעשות את הדברים, אבל בזמנו דור אנרגיה נכנסה, שמואל דנקנר שהיה לו חלום בעניין הזה.

סילבן שלום: היום מספר התחנות שיש לדור אלון הוא מאתיים תחנות דלק.

סילבן שלום: ל-פז יש 270 תחנות דלק.

סילבן שלום: זאת אומרת, התחרות קורית ומתקיימת בתחום הדלק ובתחום הסולר.

סילבן שלום: תמיד צריך לפתח.

סילבן שלום: עכשיו למשל מקימים תחנת דלק ליד מודיעין, בכביש מספר 1.

סילבן שלום: תחשבו כמה שנים קיים כביש מספר 1 וכמה שנים אתה צריך לחכות עד שאתה מגיע לשורש שם יש לך תחנת דלק ובצד השני רק בשער הגיא.

ראובן ריבלין: זה מלטרון עד שורש.

סילבן שלום: לטרון זה לרדת מהכביש.

אלעזר שטרן: ממש לרדת.

אלעזר שטרן: אתה יורד ועובר רמזור.

סילבן שלום: למה שכל עשרה קילומטרים לא תהיה תחנה?

סילבן שלום: למה לא? יהיה יותר שירות ויהיה יותר טוב.

סילבן שלום: כמו שלמשל בכביש 6, חתמו שרק לדור אלון מותר להקים בכבשי 6 ורק במקומות מסוימים.

סילבן שלום: אף אחד לא יכול להיכנס.

סילבן שלום: אני לא יודע אם הדבר הזה בכלל חוקי אבל זה קיים.

סילבן שלום: בכביש 6 חתמו הסכם לעשרות שנים עם דור אלון שרק הם יכולים להיות.

סילבן שלום: לדברים האלה אנחנו רוצים להיכנס.

סילבן שלום: נושא התחרות הוא נושא חשוב ונושא מרכזי.

סילבן שלום: דיברתי על שימור אנרגיה.

סילבן שלום: משק לשעת חירום, דיברתי בוועדות המשנה של חוץ וביטחון ולא נחזור על זה כאן כי גם אי אפשר לחזור על זה כאן ברמת הפירוט.

סילבן שלום: אם יש שאלות, אני כאן.

ראובן ריבלין: מי רשום?

<טמיר כהן: מבין החברים, לא נרשם אף אחד.

ראובן ריבלין: איציק.

יצחק כהן: אני רוצה לברך את השר סילבן שלום גם על פעילותו בנגב וגליל.

יצחק כהן: יישר כוח.

יצחק כהן: הפכת את הנגב מהגליל למעשה יש מאין.

יצחק כהן: מי שרוצה לראות את הפעילות, שיקפוץ לצפת, לבית הספר לרפואה שהוא לתפארת ולא רק שפתר בעיה במערכת הבריאות של מחסור ברופאים אלא גם פיתח את הפריפריה.

יצחק כהן: יישר כוח.

יצחק כהן: לגבי משרד האנרגיה.

יצחק כהן: אתה הגעת בזמן הנכון והאיש הנכון במקום הנכון.

יצחק כהן: אין ספק שעל ציר הזמן זה קטע מאוד קריטי בכלכלת ישראל.

יצחק כהן: כפי שציינת, אתה הולך לעשות מהפכה בעניין הזה ואני רוצה רק לברך אותך שחפץ ה' ינחה.

ראובן ריבלין: הרב ליצמן.

יעקב ליצמן: תודה אדוני היושב ראש.

ראובן ריבלין: לא.

ראובן ריבלין: לא היושב ראש.

סילבן שלום: יושב ראש פעם, תמיד יושב ראש.

ראובן ריבלין: אני ממלא מקומו של סלומינסקי.

יעקב ליצמן: סלומינסקי, ממלא מקום של גפני שהוא ממלא מקום של ליצמן.

ראובן ריבלין: גם מיסז'ניקוב היה באמצע.

יצחק כהן: גם ברוורמן.

סילבן שלום: עצרת.

סילבן שלום: ליצמן שהוא ממלא מקומו של הירשזון.

ראובן ריבלין: כל אחד עם ההיסטוריה שלו.

יעקב ליצמן: קודם כל, אדוני השר, אני מודה לך על הסקירה המאלפת.

יעקב ליצמן: הייתי נוכח בדיון בוועדת המשנה והיה מאוד מעניין.

יעקב ליצמן: שני דברים יש לי אליך.

יעקב ליצמן: אני רוצה להתחיל דווקא בנגב והגליל.

יעקב ליצמן: אני חושב שעשית שם עבודה מיוחדת וטובה אותה צריך להמשיך.

יעקב ליצמן: אני מבקש שהאנרגיה והמים לא יורידו אותך מהכביש לנגב והגליל.

יעקב ליצמן: המנכ"לית כאן?

סילבן שלום: לא.

סילבן שלום: אמרו לי שזה רק אנרגיה ומים.

יעקב ליצמן: צריך לציין לשבח גם אותה.

יעקב ליצמן: לאחרונה קיבלתי תלונות ועמדתי להכין שאילתה, אבל אולי נחסוך אותה.

יעקב ליצמן: בעיר ערד יש חברת גז מסוימת ואחרת לא יכולה להיכנס.

יעקב ליצמן: אם אני רוצה ללכת לחברה אחרת, אני לא יכול.

יעקב ליצמן: אני לא יודע בדיוק מה זה אבל או שזה קרטל או שזה משהו סגור.

ראובן ריבלין: היו בקשות?

יעקב ליצמן: יש מכתבים.

ראובן ריבלין: היו בקשות לספק שם גז?

יעקב ליצמן: אתן לך דוגמה.

יעקב ליצמן: אני לא מתעסק בזה אבל יש בניין עם גז מרכזי והשכנים שקיבלו מחיר גבוה, איימו ללכת לחברה מתחרה, ואני לא מזכיר שמות.

יעקב ליצמן: אני לא גר בערד אלא בירושלים, בשכונת עזרת תורה.

יעקב ליצמן: בבניין שלי יש חברה אחת, המחיר גבוה והשכנים התארגנו כדי ללכת לחברה אחרת, וראה זה פלא – המחיר ירד.

יעקב ליצמן: לא יכול להיות שבעיר תהיה רק חברה אחת ואי אפשר לשנות.

ראובן ריבלין: היו בקשות?

סילבן שלום: תקבל על זה תשובה.

יעקב ליצמן: יש אנשים שהלכו לעירייה אבל שם נאמר להם שאי אפשר.

יעקב ליצמן: היות ואתה ממונה על הנגב והגליל, מה הממשלה עושה כרגע כדי לדרבן הגירה לנגב והגליל?

יעקב ליצמן: אתה לא צריך לפרט לי באריכות, אבל תן לי נקודה אחת או שתיים לגבי הדברים שדוחפים זוג צעיר ללכת לשם.

יעקב ליצמן: בהסכם הרופאים נתנו מענק של 200 אלף שקלים לכמה שנים שהם יגורו בפריפריה.

יעקב ליצמן: מה נותנים היום כהעדפות, אם יש, או איזה העדפה נותנים?

אורית סטרוק: אני רוצה מאוד לברך אותך על הפעילות שלך בתחום הנגב והגליל.

אורית סטרוק: אני מסכימה עם חבריי שזה מאוד מאוד חשוב.

אורית סטרוק: תן הרבה תשומת לב לעניין הזה.

אורית סטרוק: בהקשר הזה אני רוצה לשאול, גם בהמשך לשאלתו של ליצמן, מה אתם עושים על מנת לעודד את הסטודנטים שלומדים בנגב להישאר בנגב.

סילבן שלום: נדבר על זה.

אלעזר שטרן: גם אני מברך אותך, אבל אני אגיד בהסתייגות כי אחרת זה לא היית אתה.

אלעזר שטרן: הברכות הן באמת, ואני לא צריך להגיד לך.

אלעזר שטרן: דיברו כאן על הנגב והגליל.

אלעזר שטרן: לפני שבוע היה כאן שר הבינוי והשיכון והציגו כאן תנועות הגירה.

אלעזר שטרן: גליל – מינוס שלושים, יהודה ושומרון – פלוס 38.

סילבן שלום: מינוס שלושים, מה?

אלעזר שטרן: הגירה.

ראובן ריבלין: הגירה שלילית.

סילבן שלום: מינוס שלושים אחוזים בגליל?

סילבן שלום: אין דבר כזה.

אלעזר שטרן: כן.

אלעזר שטרן: בעשר השנים האחרונות.

<עמי צדיק: מתוך הגירה פנימית.

יצחק כהן: מה זה הגירה פנימית?

<עמי צדיק: הגירה בין מחוזות.

<עמי צדיק: צפון למחוז אחר.

אלעזר שטרן: ברור.

יצחק כהן: אז זאת הגירה שלילית.

אלעזר שטרן: זה מה שאמרתי.

אלעזר שטרן: מה הבעיה?

ראובן ריבלין: חד משמעית אמרת את הדברים.

אלעזר שטרן: השר, לפני כן אני צריך להגיד – שלא יחשבו שאמרתי רק כדי לצאת ידי חובה בברכות – שאנחנו באנו לתת את הברכות אחר כך ואני חושב שמה שהצגת כאן על הנגב, ואני מכיר את הפרויקטים גם של הצבא, אינשאללה שזה יצליח.

אלעזר שטרן: כמו שהצגת גם אתה, בעיות של החבר'ה הצפונים מ-8200, מהתקשוב ומהכול, שזה העיקר.

אלעזר שטרן: הנגדים לעיר הבה"דים יעברו אבל אנחנו יודעים שזה לא יספיק ולא על כך תהיה תפארתנו.

אלעזר שטרן: כל סיוע בעניין הזה, הוא נכון, במיוחד אחרי הנזקים הקשים שגרמנו לנגב בשלושים השנים האחרונות.

אלעזר שטרן: אני אומר נזקים ואני חושב שתנועת ההגירה היא דוגמה.

אלעזר שטרן: אנחנו יושבים כאן בוועדת כספים ואני לא יודע במה עובדים עלי.

אלעזר שטרן: אני אומר לך את האמת.

אלעזר שטרן: אני לא יודע איך זה יכול להיות שבנגב ובגליל יש עשרות אחוזים של הגירה שלילית.

סילבן שלום: אני לא יודע מאיפה אתה מביא את המספרים האלה.

<עמי צדיק: הגירה פנימית בין המחוזות.

סילבן שלום: קודם כל, ממתי משרד השיכון יודע איזה הגירה יש?

אלעזר שטרן: הוא לא ממשרד השיכון.

אלעזר שטרן: הוא ממרכז המידע והמחקר של הכנסת.

ראובן ריבלין: אלה עובדות.

סילבן שלום: אני אספר לך על הגירה חיובית בנפת באר שבע, לפי נתוני הלשכה המרכזית לסטטיסטיקה.

סילבן שלום: ב-2011 נכנסו 16,900.

אלעזר שטרן: כבוד השר, אני דיברתי אתך על עשר שנים.

סילבן שלום: לא יכול להיות שמ-2011 המספר רק עולה ולפני כן הוא רק ירד.

ראובן ריבלין: המגמה לא רק נעצרת אלא היא גם מתהפכת.

אלעזר שטרן: זה מה שאמרתי.

ראובן ריבלין: היא דיבר על עשר שנים.

ראובן ריבלין: להפך, זה רק לטובתך.

סילבן שלום: כשהוא אומר עשר שנים, אני מראה שמ-2011 יש הגירה חיובית.

אלעזר שטרן: אני אמרתי.

ראובן ריבלין: רבותיי, יש מליאה ואנחנו צריכים עוד מעט לסיים.

אלעזר שטרן: אני אמרתי עשר שנים בהיבט הזה.

אלעזר שטרן: התיקון מוכרח להיות דרסטי כי מה שאנחנו עושים עכשיו לגבי הנגב, אנחנו יודעים שגם פראוור וכל מה שהיה כאן, וכל מה שצריך לעשות, זה כישלון שלנו וזה כישלון מתמשך.

אלעזר שטרן: לא היינו צריכים את הפתרונות האלה, אם היינו משקיעים קצת בנגב, לא בשלוש השנים האחרונות אלא ב-15 השנים האחרונות או בשלושים השנים.

אלעזר שטרן: אותו הדבר לגבי הגליל.

אלעזר שטרן: שלושים אחוזי הגירה, אלה יהודים למרות שבנשמה אני בדואי וגם בקשרים שלי שם, אבל הבדואים נשארים במקום וגם הדרוזים נשארים במקום.

אלעזר שטרן: היהודים, גם בצפת, ראיתי הבוקר בעיתון, עוזבים גם אם בית הספר לרפואה בתוך הסיפור הזה.

אלעזר שטרן: לכן אני אומר שאני לא יודע ואני לא רואה את זה כמי שגר בגליל וכמי שרוצה שהילדים שלו יגורו שם, והם לא מצליחים בגלל המחירים, המינהל וההסתכלות הכוללת הזאת.

אלעזר שטרן: אני אומר לך שזה סוג של קריצה של הנגב ועיני לא צרה ביהודה ושומרון.

אלעזר שטרן: שלא נתבלבל.

אלעזר שטרן: אני חושב שזאת הצלחה גדולה מה שעשו שם בהיבט הזה, אבל אני חושב על המסים שאנחנו משלמים מול אחרים.

אלעזר שטרן: דרך אגב, אני חושב שעד 2000 היית אומר יהודה ושומרון, אחרי כן נעבה, צריך לקבוע עובדות בשטח אבל לא חשבנו שמאבדים את הנגב.

אלעזר שטרן: בנגב, עם כל מה שקורה עכשיו עם ועדת פראוור, המרוצים והלא מרוצים, יכולנו למזער את העניין הזה מאוד והשאלה היא צופה פני עתיד, מה אנחנו עושים בנגב ובגליל.

חמד עמאר: אני אדבר על משרד האנרגיה.

חמד עמאר: קודם כל, אני רוצה לברך אותך על העשייה במשרד לפיתוח הנגב והגליל, על פתיחת מרכזי צעירים בישובים הדרוזים, נושא אותו ליוויתי ואני מכיר אותו.

חמד עמאר: תבורך.

חמד עמאר: אנחנו מדברים היום על משרד האנרגיה והמים.

חמד עמאר: יש נושא כואב והוא נושא הביוב בישובים.

חמד עמאר: ישוב כמו בית ג'אן, יותר מחצי תושבי הישוב לא מחוברים למערכת הביוב ואנחנו בשנת 2013.

ראובן ריבלין: יש בורות ספיגה?

חמד עמאר: בורות ספיגה.

חמד עמאר: אנחנו בשנת 2013 ויותר משישים אחוזים בישוב לא מחוברים למערכת הביוב.

חמד עמאר: אני יודע שהמנכ"ל מכיר את הבעיה שם וגם אני מכיר ומלווה את הנושא הזה מאז אביגדור ליברמן היה שר התשתיות.

חמד עמאר: מאז התחילו לקדם את הנושא אבל עדיין אנחנו עם אותה בעיה ולא מצליחים לקדם את הנושא.

חמד עמאר: אני מקווה שהנושא הזה בבית ג'אן יקודם והשאלה שלי היא איך אנחנו מתקדמים.

חמד עמאר: הנושא השני הוא פתרון קצה.

חמד עמאר: הרבה ישובים לא מתקדמים בתכניות המתאר בגלל פתרון קצה.

חמד עמאר: לדוגמה, ב-רמי לא הצלחנו לאשר שכונה שלמה לחיילים משוחררים בגלל בעיית פתרון קצה שלא הייתה תשובה לוועדה ואז הוועדה לא אישרה שכונה לחיילים משוחררים יותר מעשר שנים.

חמד עמאר: אני שואל לגבי הנושא הזה של פתרון קצה, איפה אנחנו עומדים, האם יש תקצוב לנושא הזה והאם יש משהו מיוחד שאנחנו עושים לפתרון הנושא.

חמד עמאר: נושא של חיבורי חשמל.

חמד עמאר: אני יודע שזה בידי משרד הפנים.

חמד עמאר: יש לנו את הבעיה של דליה ועוספייה ויש עוד כמה ישובים בהם אין חיבורי חשמל.

חמד עמאר: בכל הסיכומים שהיו לנו עם משרד ראש הממשלה שטיפל ישירות בנושא, הייתה החלטה שהיכן שמפקידים תכנית מתאר, צריך להתקין תקנות מתאימות ולאפשר לחברת החשמל לחבר.

חמד עמאר: אני יודע שהפקדות תכניות מתאר כבר החלו, דוגמת שפרעם לגביה הופקדה תכנית מתאר בשכונה חדשה.

חמד עמאר: מי אמור להתקין את התקנות.

חמד עמאר: האם אתה אמור להתקין או שר הפנים?

חמד עמאר: לא קיבלתי תשובה בנושא הזה ואודה לך, אם יש לך תשובה.

סילבן שלום: תקנות, באיזה תחום?

חמד עמאר: חיבורי חשמל לבתים.

ראובן ריבלין: בלי טופס 4, אתם לא יכולים.

חמד עמאר: במקום טופס 4.

חמד עמאר: היו סיכומים עם משרד ראש הממשלה שיחוברו.

חמד עמאר: זה היה בתיאום עם שר התשתיות עוזי לנדאו שאמור היה להתקין תקנות והקלות.

חמד עמאר: מי שמפקיד תכנית מתאר, תהיה אפשרות לחבר את ביתו לחשמל למשך שלוש שנים עד שיסיימו את התכנית.

חמד עמאר: הנושא האחרון הוא לגבי עובדים זמניים בחברת חשמל.

חמד עמאר: אנחנו נתקלים בבעיה הזאת של עובדים זמניים בחברת חשמל.

חמד עמאר: אני לא יודע אם זה בסמכות שלכם.

חמד עמאר: אלה אנשים שחותמים חוזה לחמש שנים ואחרי חמש שנים שולחים אותם הביתה וקולטים עובדים חדשים, מכשירים אותם ושוב אחרי חמש שנים שולחים אותם הביתה.

חמד עמאר: האם יש לכם נגיעה בנושא?

חמד עמאר: האם אתם יכולים לעשות משהו בנדון?

חמד עמאר: תודה.

ראובן ריבלין: הייתי רוצה לנצל את ההזדמנות ולומר את הדברים הבאים.

ראובן ריבלין: משרד הנגב והגליל הוקם כתוצאה מאילוצים פוליטיים כאלו ואחרים ובאמת האדם שעמד בראש המשרד בתחילה היה עם חזון גדול ואז דיברו על 18 מיליארד לשנה או תכנית חומש, ואז אני אמרתי שאם היו עושים מיליארד ו-800 מיליון, אולי זה היה מתבצע.

ראובן ריבלין: לכן נדמה לי שכאשר מדברים על חזון, פעמים רבות זה נתקל בכורח המציאות.

ראובן ריבלין: השר הנוכחי שהוא שר האנרגיה והמים, עדיין מחזיק בחום רב את משרד הנגב והגליל.

ראובן ריבלין: הוא לא היה השר שעלה לכנסת באותה שנה ורצו לתת לו איזושהי רבותא פוליטית או איזושהי סוכריה.

ראובן ריבלין: הוא היה שר חוץ, הוא היה שר אוצר, הוא היה כמעט כל דבר.

ראובן ריבלין: הוא היה משנה לראש הממשלה ובכל זאת קיבל את המשרד הזה.

סילבן שלום: הייתי סגן שר הביטחון.

ראובן ריבלין: נכון.

ראובן ריבלין: הוא היה סגן שר הביטחון וחבר בקבינט הביטחוני.

ראובן ריבלין: למעשה הוא היה בכל המשרדים החשובים ביותר במדינת ישראל ובממשלות ישראל לדורותיהם, למעט ראש ממשלה אבל הוא עוד צעיר.

ראובן ריבלין: אני רוצה לומר שאני צפיתי בך באותה עת.

ראובן ריבלין: הייתי שותף גם למאבקים הפוליטיים.

ראובן ריבלין: אני הסתכלתי בהתפעלות רבה, למרות שרבים בארץ הרימו גבה, על ההתייחסות שלך לנגב ולגליל, באותם משאבים מאוד מוגבלים.

ראובן ריבלין: באמת הפכת את העניין הזה לדבר שהוא לא רק חזון אלא מציאות ברמה של פיסות-פיסות באותו פאזל שהולך ומתגבש.

ראובן ריבלין: הנה, גם הפעם, כשקיבלת את משרד האנרגיה, לא זנחת בשום פנים ואופן ולא הנחת מידיך את המשרד משום שאתה רואה בו תכנון לעתיד.

ראובן ריבלין: אני יודע על עשר השנים האחרונות ועל ההגירה השלילית, אבל נדמה לי שההגירה הזאת נבלמת ובין השאר בגלל הפעילות שלך בארבע השנים האחרונות בנושאים האלה.

ראובן ריבלין: הנושא של הדרום היום וגיבוש הכוחות שהם סמוכים לצה"ל שעובר כעיר הבה"דים, זה דבר שהוא הזדמנות.

ראובן ריבלין: בלי כל ספק יש משרדים נוספים שעסוקים בנושא.

ראובן ריבלין: אני רוצה לומר לך באמת יישר כוח.

ראובן ריבלין: אני מאוד שמח כאזרח מדינת ישראל שאתה שר בכיר בממשלה.

סילבן שלום: תודה אדוני היושב ראש.

ראובן ריבלין: אני ממלא מקום של ניסן.

ראובן ריבלין: נמצאים כאן אורחים שביקשו את רשות הדיבור.

<צפריר גדרון: שמי צפריר גדרון, אני רכז הים בעמותת צלול.

<צפריר גדרון: צר לי להיות זה שמעכיר את האווירה הנינוחה.

<צפריר גדרון: כבוד היושב ראש, כבוד השר הציג את זה שמשרדו הפך להיות רק רגולטור, שולט על התשתיות, למעשה על מרבית התשתיות בארץ, אבל למעשה הוא מועל לדעתנו בשני התפקידים האלה.

סילבן שלום: אל תגזים.

סילבן שלום: אני לא רוצה לשמוע את המילה הזאת, עם כל הכבוד לך.

סילבן שלום: אתה לא יכול להגיד מילה כזאת.

סילבן שלום: מה זה הדבר הזה?

ראובן ריבלין: הוא יפרט ונראה.

<צפריר גדרון: אני אפרט ואני אנסה להצדיק את הטענה.

סילבן שלום: לא.

סילבן שלום: מה זה הדבר הזה?

ראובן ריבלין: לא רק להנמיך אלא לברור את המלים בצורה הברורה ביותר.

<צפריר גדרון: אין בעיה.

<צפריר גדרון: אני חוזר בי.

<צפריר גדרון: המשרד לטעמנו לא מקצה מספיק מהתקציב להסדרה על הפיקוח ועל האכיפה על הקידוחים הימיים.

<צפריר גדרון: צריך להבין שבממשלה הקודמת השר עוזי לנדאו נאבק עם השר להגנת הסביבה כדי לשמור על סמכויות.

<צפריר גדרון: זה יוצר מצב מעוות שמי שמעודד את הפיתוח, וראינו במצגת כאן שבעצם הוזכר שבתחום של הגז והנפט תפקידו של המשרד הוא לעודד את פיתוח הקידוחים.

<צפריר גדרון: הוא גם זה שצריך בעצם להגן, לבקר ולפקח.

<צפריר גדרון: למעשה ניתן לומר שהחתול שומר על השמנת במובן מסוים.

<צפריר גדרון: הייתי אומר ניחא, זה מצב מעוות, אבל גם אם היינו אומרים אותו, אין די כוח אדם, קצב העבודה נמוך, אנחנו שנה וחצי שומעים על זה שצריך להיות קוד סביבתי ימי אבל בינתיים הקידוחים מתבצעים כמעט ללא הסדרה, באופן שמסכן סביבתית וכלכלית את הים ואת החופים ואת מתקני התשתית שהוא אמון עליהם, מקורות המים שלנו, תחנות הכוח על החוף.

<צפריר גדרון: צריך להבין את חוסר האיזון בין הכוח של התעשייה שעובדת וקובעת עובדות בשטח לבין ההשקעה המינימלית, וצר לי לומר שלטעמנו במידה מסוימת שערוריית, של הכוח שעומד מנגד.

<צפריר גדרון: צריך להקצות כמה שיותר אנשים בעלי מומחיות רבה כדי להדביק את הפער שקיים גם כך בהסדרה וברגולציה שלא קיימת בדומה למה שקורה במדינות אחרות בעולם.

ראובן ריבלין: תודה רבה.

ראובן ריבלין: מי עוד רצה לדבר?

ראובן ריבלין: רק אתה.

ראובן ריבלין: תודה רבה.

ראובן ריבלין: כבוד השר, הנושא עלה לדיון מספר פעמים – מועל בתפקידו זאת מטאפורה.

סילבן שלום: לא, אני לא מוכן לקבל דבר כזה.

ראובן ריבלין: אתה ודאי תסביר.

יצחק כהן: רובי, איזה נזק היה בחוף דור?

ראובן ריבלין: אני יודע.

יצחק כהן: איוולת.

ראובן ריבלין: הנזק בחוף דור היה בין השאר בגלל לחצים, כפי שהשר אמר, של נדל"ניסטים.

ראובן ריבלין: אני כמובן מוחה על הדברים שאתה אומר, שאתה אומר שאתה יכול להפסיק בכל רגע ובכל דקה כל חגיגה שאתה רוצה.

ראובן ריבלין: כאן זה בית העם ובית הציבור וזכותך לומר את הדברים אבל נדמה לי שלומר לשר שהוא מועל בתפקידו, יש בכך משום חריגה מובהקת מהזכות הפרלמנטרית והדמוקרטית לומר דברים.

ראובן ריבלין: אפשר היה לומר את כל הדברים האלה מבלי להטיח ולומר דברים כאלה.

ראובן ריבלין: אתה יכול לומר שממשלת ישראל, אבל השר ברמה האישית, לא.

ראובן ריבלין: אדוני השר, הבמה לרשותך וכמובן שאנחנו נאזין.

סילבן שלום: רק אחרי הדברים האלה, אני לא בטוח שצריך לתת לאנשים להופיע כאן.

ראובן ריבלין: לא.

ראובן ריבלין: זאת בעיה לא פשוטה.

<צפריר גדרון: אני מתנצל על המילה.

<צפריר גדרון: אני חוזר בי.

ראובן ריבלין: תודה רבה לך.

סילבן שלום: טוב.

סילבן שלום: הוא חזר בו.

סילבן שלום: נעשה את זה במהרה ובקצרה.

סילבן שלום: המטרה שלנו היא כמובן להשאיר את האנשים בנגב ובגליל.

סילבן שלום: חבל שאלעזר הלך אבל הייתי מראה לו שעד 2003 הייתה הגירה חיובית שנבעה כולה כמובן מהעלייה, מ-2003 התהפכה המגמה, אבל מ-2010 יש מאזן הגירה חיובי גם בגליל וכמובן גם בנגב.

סילבן שלום: איך משאירים את הצעירים ואת הסטודנטים במקום.

סילבן שלום: אנחנו הקמנו פרויקט שנקרא פרויקט עם מלגות מוטות תעסוקה כשאנחנו מחברים את הסטודנטים בשנה האחרונה ללימודיהם עם מעסיקים.

סילבן שלום: אנחנו אומרים למעסיק שייקח את הסטודנט בשנה האחרונה, אל תשלם לו שכר עבודה, אני מממן אותו על ידי מלגה רצינית אבל המעסיק מתחייב להעסיק אותו עוד שנתיים אחר כך.

סילבן שלום: מה שקורה זה שהמעסיק מקבל אותו לשלוש שנים, משלם עבורו רק שנתיים, מתחיל לשלם רק אחרי שהוא כבר צבר ניסיון של שנה, כך שהוא משלם לו מהרגע שכבר יש לו תפוקה יותר טובה , לסטודנט עצמו יש מקום עבודה מובטח כבר בשנה האחרונה ללימודיו והוא יודע שיש לו מקום עבודה, הוא לא צריך לקחת את המקל ואת התרמיל ביום האחרון ללימודים ולחזור למרכז הארץ ואנחנו רואים גם שאחרי שלוש שנים, הסיכוי שלהם להישאר הוא הרבה יותר גדול כי אחרי שלוש שנים הוא כבר התאקלם בעבודה, הוא כבר נמצא במצב שאולי הוא מצא בן/בת זוג, אולי הוא גם התקדם בעבודה ואנחנו מאוד מרוצים שאכן זה מאפשר לו להישאר במקום.

אורית סטרוק: הפרויקט הזה הולך דרך המעסיקים.

אורית סטרוק: לא דרך הסטודנטים.

סילבן שלום: הפרויקט הוא דרך המשרד.

סילבן שלום: המשרד מזמין מעסיקים להצטרף ואנחנו מחברים אותם לסטודנטים.

סילבן שלום: הפרויקט הוא פרויקט של המשרד.

סילבן שלום: אנחנו נותנים להם מלגת שכר לימוד בשנה האחרונה ללימודים והם כמובן מתחייבים להישאר עוד שנתיים.

סילבן שלום: זה לא שהם ייקחו את המלגה ולא יישארו.

סילבן שלום: גם לא שווה להם לעבוד רק שנה ולקבל את המלגה.

סילבן שלום: הם נשארים עוד שנתיים.

סילבן שלום: אלה אנשים שרוצים להישאר.

סילבן שלום: זה לא משנה אם הוא הגיע מבחוץ או שהוא מקומי - עדיין אנחנו משאירים אדם שעובד שלוש שנים באותו מקום עבודה.

סילבן שלום: ההנחה הוא הסבירות שהוא יעזוב, היא הרבה יותר נמוכה מאשר אם הוא מסיים את הלימודים ואין לו מקום עבודה, אז הוא מחפש מקום עבודה במרכז הארץ.

סילבן שלום: זה פרויקט יפהפה שנקרא מלגות מוטות תעסוקה.

סילבן שלום: אנחנו רואים גם צורך לתת מענה להתפתחויות קיימות.

סילבן שלום: זאת אומרת, אם למשל יש היום מערך חדש של רכבות, הקמנו חוגים חדשים ללימודים להנדסאי רכבות.

סילבן שלום: עשינו את זה בכרמיאל ובמכללה הטכנולוגית בבאר שבע.

סילבן שלום: הקמנו גם חוקים חדשים להנדסאי גז וטכנאי גז, כדי לתת מענה ולנסות להקים תעשייה חדשה של גז במדינת ישראל כדי שתהיה גם תעשייה ישראלית.

סילבן שלום: מבחינתנו הדברים האלה אכן קורים.

סילבן שלום: בנוסף, מקימים גם ישובים חדשים.

סילבן שלום: רק עכשיו הוחלט על הישוב כרמית.

סילבן שלום: גם כאן יש מאבקים רבים שלטעמי אינם במקומם עם קבוצות שלוקחות בעלות או מנדט על הצורך לקבוע מה יהיה אופייה של מדינת ישראל ולא מאפשרים להקים ישובים חדשים.

סילבן שלום: אני יכול לומר לך שזה גם מונע מאתנו להשאיר את הצעירים.

סילבן שלום: לדוגמה, יש דבר שנקרא כפרי הסטודנטים של איילים שאנחנו ממנים אותם יחד עם התורם מחוץ לארץ.

סילבן שלום: כפרי הסטודנטים של איילים, ניקח לדוגמה כפר סטודנטים בדימונה, כשהסטודנטים מסיימים את הלימודים הם רוצים להישאר בדימונה אבל הם לא יכולים להישאר בכפר הסטודנטים כי הם כבר לא סטודנטים.

סילבן שלום: אומרים, אתם רוצים, חפשו דירות בעיר, אבל מה שיקרה זה שאחד יגור בשכונה ג', אחד יגור בשכונה א', אחד בשכונה ו' אבל הם רוצים לגור יחד.

סילבן שלום: ניסינו להקים בוגרי איילים.

סילבן שלום: בדימונה קיבלנו אפשרות להקים את זה בתוך העיר על שטח שנקרא שטח חום, אבל בגלל בעיות של אופוזיציה שיצאה נגד ראש העיר העתקנו את זה לירוחם וזה עובד מצוין.

סילבן שלום: הקמנו ישוב שנקרא שיזף, כפר סטודנטים לבוגרים.

סילבן שלום: אמרנו שנתחיל עם זה ולאט לאט הוא יהיה ישוב.

סילבן שלום: 35 משפחות דתיים וחילוניים גם יחד.

סילבן שלום: הייתה עליהם כתבה בשבוע שעבר באחד העיתונים והראו שחלק גדול מהצעירות שם בהריון והישוב הזה פורח וזה דבר יפה.

סילבן שלום: כמובן באו כל הארגונים – ואני לא רוצה להגיד ארגונים כאלה וארגונים אחרים – כי מה פתאום מקימים ישובים חדשים.

סילבן שלום: הלכו לבתי משפט כדי למנוע הקמת ישובים, אבל יש דברים שהם לא הצליחו.

סילבן שלום: יש את הישוב כרמית שיהיה בסופו של דבר עם 10,000, אני מקווה, תושבים.

סילבן שלום: עכשיו יצאה עוד קבוצה שבאה מירושלים שרוצה לגור בנגב אבל היא רוצה לגור יחד.

סילבן שלום: אומרים, למה לא תגורו בעיר הסמוכה?

סילבן שלום: הם רוצים לגור בישוב קהילתי.

סילבן שלום: מה רע בזה?

סילבן שלום: הישוב חירן, יכול להיות שניקח את כל הישובים האלה ונעשה אותם מועצה אזורית יחד עם מיתר.

סילבן שלום: יכול להיות שזאת תהיה מועצה אחת.

סילבן שלום: כל קבוצות הצעירים האלה, יש רבים שרוצים להגיע.

סילבן שלום: כמובן שנושא התשתיות מאוד מאוד משפיע.

סילבן שלום: אנחנו רואים מה עשה כביש 6.

סילבן שלום: דרך אגב, המתנגדים הכי גדולים להקמתו היו הירוקים.

סילבן שלום: על כביש 6 הייתה מלחמת עולם ובסופו של יום בואו נחשוב שמה היה קורה אילו מדינת ישראל היום הייתה בלי כביש 6.

סילבן שלום: הרי המדינה הזאת צרה מאוד והיא צריכה כבישי אורך.

סילבן שלום: אז את כביש 2, יש את כביש 4 ועכשיו יש את כביש 6.

אורית סטרוק: אתה רוצה להגיד שבעצם הנגב והגליל מיושבים באופן לא חוקי על ידי כל מי שרוצה אבל שהמשרד שלך רוצה ליישב אותך באופן חוקי והוא נתקל בקשיים רבים.

סילבן שלום: אני רוצה להגיד שאני עושה את הכול ולא צריך להכניס לי מלים לפה.

סילבן שלום: אני עושה את הכול כדי שגם אותן חוות בודדים – וגם נגד חוות הבודדים האלה נלחמו – הכשרנו אותן, כמעט את כולם.

סילבן שלום: מה שאי אפשר, אי אפשר, מה שנמצא מחוץ למסגרת לגמרי הוא מחוץ למסגרת, אבל הכשרנו את רוב חוות הבודדים שאפשר היה.

סילבן שלום: חוות שנמצאות בשום מקום, הכשרנו אותן והאנשים נשארים שם.

סילבן שלום: ראינו מה עשה כביש 6 ליוקנעם ואנחנו רואים עכשיו מה עושה הרכבת לעכו וכרמיאל כאשר כמובן המחירים מיד עולים.

סילבן שלום: כביש 6, דרך אגב, דרומה, עת הייתי שר אוצר, ניגשה אלי חברת דרך ארץ והודיעה לי שהיא מוותרת על הקטע הדרומי, כי זה לא כלכלי.

סילבן שלום: אני אז קראתי לפקידי האוצר ואמרו לי, לא, זה 400 מיליון שקלים.

סילבן שלום: כמובן מיד ראיתי בעיתונים שאני הורס את כל תכנית האב לתחבורה, אבל עשינו את הכביש הזה במימון מדינה וזה הכביש היחיד שהוא חינם.

סילבן שלום: כשעלתה הממשלה שלי ב-2009 לשלטון, הדבר הראשון שהם הביאו – כי היה צריך לאשר תקציב – אגרה של 2.5 שקלים.

יצחק כהן: אני צריך לצאת.

יצחק כהן: תודה רבה.

יצחק כהן: בהצלחה.

סילבן שלום: שאלתי למה 2.5 שקלים.

סילבן שלום: אמרו לי עלות החזקת הכביש.

סילבן שלום: אמרתי, סליחה, את כביש ירושלים-תל אביב מישהו מהציבור מממן את עלות ההחזקה שלו?

סילבן שלום: את כביש תל אביב-חיפה מממנים?

סילבן שלום: לכן נמצא כאן נציג מרכז המחקר והמידע.

סילבן שלום: התברר דבר מדהים ותשמעו טוב.

סילבן שלום: עלות החזקת הכביש בשנה הייתה צריכה להיות 2.5 מיליון שקלים אבל צפי ההכנסות היה אמור להיות 25 מיליון שקלים.

סילבן שלום: זאת אומרת, מישהו רצה לתת בוננזה של מעל עשרים מיליון שקלים, דבר שהרי הוא לא עולה על הדעת.

סילבן שלום: כמובן שנלחמנו, גם אופיר אקוניס שהיה אז יושב ראש ועדת הכלכלה ויושב ראש הכנסת דאז רובי ריבלין והכביש הזה נשאר ככביש ללא אגרה.

סילבן שלום: כשמאריכים אותו עכשיו עד צומת שוקת, הוא ימשיך להיות ללא אגרה.

סילבן שלום: לכן אנחנו מדברים על הסיוע לנגב גם בעניין הזה כי בן אדם, אם הוא לא רוצה להיכנס לכביש 6 כבר בבן-שמן, למרות שהוא ישלם רק על הקטע הקטן הזה, הוא יכול לנסוע עד לצמות כנות ולהיכנס שם לכביש 6.

סילבן שלום: גם המסילה הכפולה באר שבע-תל אביב שהייתה לי הזכות כשר אוצר, זה 48-50 דקות.

סילבן שלום: בכלל שהחליטו עכשיו לעצור בקריית גת, ויכול להיות שזה בסדר, 55 דקות מבאר שבע לתל אביב.

סילבן שלום: מי שנוסע היום בכביש 6 מבאר שבע לתל אביב, 57 דקות בנסיעה רגילה ולא בנסיעה מטורפת.

סילבן שלום: לכן אנחנו מדברים על מרחקים הרבה יותר קצרים.

סילבן שלום: חלק מזה מהווה עידוד לאנשים לבוא, לעבוד ולגור במקומות האלה.

סילבן שלום: אמרתי, אסם התעסוקה יהיה בנגב, 25 אלף מקומות עבודה, אבל גם בגליל.

סילבן שלום: לפני שנה וחצי עשינו יריד תעסוקה במגדל העמק.

סילבן שלום: הצענו שם 3,000 מקומות עבודה.

סילבן שלום: עשינו ירידי התיישבות בתל אביב - דרך אגב, תראו כמה אנשים רוצים לעבור - ביום שחרור גלעד שליט, 18 באוקטובר 2011.

סילבן שלום: כולם אמרו, תבטל, תבטל, אף אחד לא יבוא כי כולם יהיו מרותקים למסכי הטלוויזיה.

סילבן שלום: הלכתי והבאתי מסכים, שמנו מסכי טלוויזיה באצטדיון המכביה הישן שעכשיו עשו ממנו חניון, הגיעו 15 אלף אנשים.

סילבן שלום: גם בגלל מחירי הדיור במרכז הארץ, אנשים מחפשים אלטרנטיבות.

סילבן שלום: תמיד זולגים.

סילבן שלום: הרי איך הוקמה כל המדינה?

סילבן שלום: המחירים היו יקרים בתל אביב, צעירי תל אביב היה להם קשה והלכו לחולון, לצעירי חולון היה קשה והם הלכו לראשון, מראשון עברו ליבנה ולרחובות ומשם עברו לאשדוד והיום עוברים לאשקלון.

סילבן שלום: צעירי תל אביב עברו להרצליה וצעירי הרצליה שהיה להם יקר היה לרעננה וצעירי רעננה עברו לכפר סבא, להוד השרון, לנתניה, לפולג, לחדרה, לפרדס חנה, לזיכרון ולכל המקומות האלה.

סילבן שלום: כך זה הולך.

סילבן שלום: יש זליגה.

סילבן שלום: תמיד כשבאים, המחירים קצת עולים, הצעירים אומרים שהם יגורו ליד הסבא והסבתא, ליד מקום העבודה, זולגים לעיר השכנה וכך בדרך כלל זה קורה.

סילבן שלום: אנחנו מדברים גם על רכבת תל אביב-אשקלון שכבר קיימת.

סילבן שלום: התחנה בשדרות תיפתח בדצמבר ולאחר מכן תגיע לנתיבות ולאופקים, עד לבאר שבע.

סילבן שלום: אם כן, אנחנו מדברים על שינוי דרמטי.

סילבן שלום: גם כביש 6 בצפון יגיע עד לצומת כברי, עד לשלומי.

סילבן שלום: הרכבת תגיע עד לכרמיאל.

סילבן שלום: היה לי מאבק אדירים עם האוצר שרצה רכבת קלה.

סילבן שלום: שאלו כולם איך יכול להיות שהאוצר רוצה רכבת קלה שעולה מאתיים מיליון שקלים יותר מרכבת כבדה.

סילבן שלום: רכבת כבדה, זאת הרכבת הרגילה.

סילבן שלום: הגיע אלי מנכ"ל כביש 6 - חברת כביש 6 היא חברה ממשלתית – ואמר לי שהוא רוצה שאתן לו שמונה מיליון שקלים לתכנון הכביש מיוקנעם עד לכברי.

סילבן שלום: שאלתי אותו למה שאני אתן לו?

סילבן שלום: שילך למשרד התחבורה אבל משרד התחבורה אומר שהאוצר מסרב לתת.

סילבן שלום: הלכתי לאוצר ואמרתי שמדובר בשמונה מיליון שקלים והרי זה כלום.

סילבן שלום: אמרו לי באוצר שאם הם ייתנו שמונה מיליון, מחר יהיה כביש חס וחלילה.

סילבן שלום: זה בדיוק העניין בעניין של הרכבת הקלה.

סילבן שלום: הרכבת הקלה עולה מאתיים מיליון שקלים יותר אבל היא חוסמת בכרמיאל.

סילבן שלום: אם תהיה רכבת רגילה עוד יבוא מטורף ויגיד להמשיך אותה מכרמיאל לצפת ולקריית שמונה, אז עדיף לעצור את זה עכשיו, לשלם מאתיים מיליון שקלים מסים.

סילבן שלום: אתה נותן למשרד הייעודי ואתה מקבל חוות דעת מקצועיות מהמשרד הייעודי שעדיפה רכבת קלה.

סילבן שלום: פשוט דברים שלא יאומנו.

סילבן שלום: בסוף נלחמנו, גם שר התחבורה היה בעניין הזה, וכמובן הוחלט על רכבת רגילה ואני מקווה שבהמשך – אני כבר אומר – היא תגיע לצפת ולקריית שמונה כי זה מה שצריך להיות בסופו של יום.

אורית סטרוק: אדוני השר, בהצלחה.

סילבן שלום: תודה.

סילבן שלום: לגבי הנושאים של הגז, החשמל, המים.

סילבן שלום: כל העניין של טופס 4 מזכיר לי שכשמינו אותי ליושב ראש חברת החשמל באתי לעשות סיור בכפרים הדרוזיים ובכפרים הערביים.

סילבן שלום: הדבר שהכי זכור לי מאז – ועברו מאז עשרים ומשהו שנים – שכל עמודי החשמל היו באמצע הכביש.

סילבן שלום: למה?

סילבן שלום: פעם הכביש היה כזה, שמו בצד עמוד מעץ.

סילבן שלום: אתם זוכרים את עמודי החשמל מעץ?

סילבן שלום: לאט לאט הרחיבו את הכביש אבל כמובן הבתים הם מאוד קרובים, אז אי אפשר להרחיב הרבה אבל העמוד היה תקוע.

סילבן שלום: רק לעשות את העתקת העמודים האלה, משימה כמעט בלתי אפשרית אבל עשינו את כל ההעתקה הזאת.

חמד עמאר: יש עוד המון עמודים שצריך להעתיק.

סילבן שלום: לא הייתי יושב ראש חברת החשמל כל החיים.

סילבן שלום: כנראה שמאז המשיכו להרחיב את הכביש, אז עוד פעם זה נתקע באמצע הכביש.

סילבן שלום: בלי טופס 4 אי אפשר לחבר ולצערי הרב אין תכניות מתאר כמו שאתה אומר.

סילבן שלום: אני מאוד מקווה שיהיו תכניות מתאר בשפרעם.

סילבן שלום: בשבוע הבא, ביום שלישי הבא, אני בשפרעם ואתה מוזמן, אם אתה רוצה.

ראובן ריבלין: יתחיל הדיון על התקציב.

סילבן שלום: אני לא משתתף בדיון.

סילבן שלום: אני שר ואני לא יכול להשתתף בדיון.

סילבן שלום: אני משתתף בהצבעות.

סילבן שלום: ההצבעות יהיו ביום שני ושלישי.

סילבן שלום: 29 ו-30 ביולי.

סילבן שלום: ביום שלישי הבא אמנם מתחיל הדיון, אבל אם אתה רוצה, אני מסייר שם בבוקר.

סילבן שלום: באותו יום אני גם בכרמיאל ואתה מוזמן גם לשם.

סילבן שלום: לגבי הביוב.

סילבן שלום: אני מאוד רוצה לעזור.

סילבן שלום: אני יושב עם רשות המים ומינהל תאגידי מים וביוב כדי לנסות ולהכין איזושהי תכנית בעניין.

סילבן שלום: אני אשמח אם אתה תהיה שותף לזה.

סילבן שלום: לך יש גם אפשרויות נוספות ואחר כך אני אסביר לך איזה אפשרויות יש לך כנציג ישראל ביתנו.

סילבן שלום: אנחנו נעשה זאת בשמחה רבה ובאהבה גדולה במידה ואתה תוכל לעשות את אותו מהלך שאומר לך לאחר מכן.

ראובן ריבלין: יש שם בעיה עם השתתפות המועצה המקומית ואת זה צריך לקחת בחשבון כי הקיבוץ הזה מונע למעשה את קידום העניין.

חמד עמאר: מקבלים היום 50?

חמד עמאר: היה 60-40 והיום אני לא יודע כמה.

סילבן שלום: לא נמצא כאן ליצמן.

סילבן שלום: נהוג שלא עונים למי שלא נמצא?

ראובן ריבלין: אתה לא חייב לענות.

ראובן ריבלין: כבוד השר, אנחנו מאוד מודים לך.

סילבן שלום: לא ידעתי שיושב כאן המשמר החברתי.

סילבן שלום: זה דבר מאוד מרענן.

סילבן שלום: אם עוד מישהו רוצה לשאול, אין לי בעיה.

סילבן שלום: קודם כל, אני שמח שאת כאן.

סילבן שלום: אני לא הייתי בוועדה הרבה שנים.

סילבן שלום: דרך אגב, אתה אמרת שאתה ממלא מקום, ואני כמעט התביישתי אבל אני אגיד שאני ב-1996, כפי שזכור לך, נתניהו לא מינה אותי בשנה הראשונה להיות שר ואז הייתי ממלא מקום יושב ראש הוועדה בראשה עמד רביץ זכרונו לברכה ומרכז הליכוד בוועדת הכספים.

סילבן שלום: ראיתי בזה תפקיד מאוד חשוב.

סילבן שלום: דרך אגב, אתמול הכנסנו גם פרק בנושא הבדואים שלא הזכרתי אותו.

סילבן שלום: את יכולה לראות שם את התכנית והיא קיימת.

סילבן שלום: עשינו את זה עם המינהל להסדרת הבדואים, כך שהנושא הזה קיים.

סילבן שלום: אני רק רוצה להגיד לך שלפני חודש חנכתי את מרכז הצעירים ברהט.

סילבן שלום: אנחנו הקמנו מרכזי מצוינות בכל ישוב בדואי, בכל שמונת הישובים הבדואים בנגב.

סילבן שלום: אין ישוב שלא הקמתי בו מרכז מצוינות.

סילבן שלום: נתתי עוד מרכז צעירים בחורה.

סילבן שלום: סייענו לפרויקט ואדי א סיר, שזה להחזיר לחקלאות אקולוגית – דווקא זה מתאים לכם – לחקלאות של פעם.

סילבן שלום: אני רוצה להגיד לך שנסעתי במיוחד לארצות הברית, גייסנו את הקרן הקיימת וזה היה צריך להיות משהו מדהים לראות ביום שישי בבוקר נשים יהודיות מאוד מבוגרות, לאחר הדברים שלי והדברים שנאמרו שם, מוציאות שיקים וכותבות במקום לטובת פרויקט ואדי א סיר של הישוב הבדואי חורה.

סילבן שלום: דבר מדהים.

סילבן שלום: עכשיו אני רוצה לעשות עבורם יחד עם שגב שלום, מעבר למרכזי תעסוקה שהקמנו שם, נוסעים 700-700 אלף אנשים, ואפילו יותר, לים המלח ועוברים בכביש הזה אבל הם לא עוצרים.

סילבן שלום: אין שום סיבה שהם לא יעצרו שם או בדרכם לים המלח או עם חזרתם.

סילבן שלום: יושבות שם נשים בדואיות שלצערנו הרב אין להן מקומות עבודה ואי אפשר שהן יצאו מהבתים והן עובדות, הן רוקמות, הן עושות הרבה מאוד עבודה של נשים בדואיות ואני עכשיו רוצה להקים אוהל בצד הזה ואוהל בצד הזה כך שכל מי שייסע באוטובוס, יוכל לעצור במקום.

סילבן שלום: תהיה שם במקום גם קפטריה וחניה לאוטובוס שישלם כמה אגורות, יהיו שירותים וכולי, אבל גם יקנו מוצרי תיירות מהבדואים.

סילבן שלום: מה רע שזה יקרה?

סילבן שלום: זה יקרה ואני מאמין שאנחנו נעשה את זה.

ראובן ריבלין: יישר כוח.

סילבן שלום: השאלה השנייה הייתה לגבי מחירי המים, כשמדברים על הורדת מחירי החשמל והמים ועל רפורמת המים ולמרות כל זה, המחיר עדיין עולה.

סילבן שלום: המים יעלו בעוד אחוז, אבל זאת תהיה העלאה אחרונה שנגררת בגין העלאת מחירי החשמל מאחר שמחירי החשמל עלו גם לאלה שמפיקים את המים, גם בהתפלה וגם במקורות.

סילבן שלום: רשות המים הכירה בעלויות האלה ולכן זאת עדיין העלאה אחרונה.

סילבן שלום: מעכשיו, זה יורד.

סילבן שלום: לגבי הרפורמה במים.

סילבן שלום: אני מאוד בעד לעשות רפורמה מקיפה ואני מתכוון לעשות את זה.

סילבן שלום: צמצום התאגידים ל-18 בלבד או ל-15 או ל-13, לא זה יביא את המזור כי נכון שחוסכים המון, חוסכים עשרות מנכ"לים, עשרות יועצים משפטיים, עשרות אגפי גבייה וכל מה שצריך, אבל יש גם הרבה עובדים.

סילבן שלום: כשאני שואל את מינהל תאגידי המים, אומרים לי שהם עדיין סוחבים את העובדים שהיו בעיריות.

סילבן שלום: 500 עובדי עיריות שמקבלים שכר גבוה, שהם קיבלו שכר בעיריות ועכשיו הם בתאגידים.

סילבן שלום: אני אומר שזה נכון, אבל יש כאן תרתי דסתרי.

סילבן שלום: יכול להיות שה-500 האלה קיבלו שכר גבוה, אבל היום יש 1,500 עובדים בתאגידים, אז מאיפה באו האלף האלה?

סילבן שלום: ה-500 האלה אולי קיבלו שכר גבוה, אבל הם עשו את כל העבודה.

סילבן שלום: נכון שחלק מהעיריות לא השקיעו בתשתיות מים.

סילבן שלום: אפשר לעשות את השינוי הזה ולהוביל לרפורמה שתוזיל עד ל-15 אחוזים את מחירי המים.

סילבן שלום: אני עובד על הדבר הזה.

סילבן שלום: לדעתי אפשר לעשות את זה ואני מקווה שלטווח הארוך נוכל לעשות זאת.

סילבן שלום: כמובן זה שינוי סדרי בראשית.

סילבן שלום: אנחנו משלמים על סבסוד לחקלאות, כל אחד מאתנו, ויש דברים מדהימים.

סילבן שלום: לא ידעתי למשל, עד שנכנסתי לתפקיד, שיש הפקות מים פרטיות.

סילבן שלום: למשל, עיריית ראשון לציון מפיקה מים באופן פרטי.

סילבן שלום: היא קודחת והיא מפיקה את המים שלה.

ראובן ריבלין: כל מושב בישראל מפיק מים.

<טמיר כהן: יש הרבה שמפיקים מים.

סילבן שלום: יש קודחי מים פרטיים.

סילבן שלום: קודחי המים הפרטיים האלה, כמובן לא היו קודחים אם זה היה יקר יותר ממחיר מקורות.

סילבן שלום: בגלל שהם קודחים במחירים זולים, עולה להם זול יותר, המדינה משיתה עליהם היטלים.

סילבן שלום: היטלי ההפקה האלה, זה מאתיים מיליון שקלים הכנסה שלא הולכים למשק המים, להוזלת תעריפים, אלא הולכים כולם לאוצר המדינה אבל סבסוד המים לחקלאות ב-400 מיליון שקלים לא בא מאוצר המדינה אלא כולו מושת על התעריף.

סילבן שלום: שאלתי איך זה יכול להיות.

סילבן שלום: אי אפשר לאחוז את המקל בשני קצותיו.

סילבן שלום: לדעתי היה צריך להיות הפוך, שהכנסות מהיטלי הפקה ייכנסו לתעריף והסבסוד לחקלאות ילך מאוצר המדינה.

ראובן ריבלין: בהכנסות המדינה הם לא אוהבים לצבוע כסף.

סילבן שלום: אם אתה רוצה כמדיניות של ממשלה לסבסד מים לחקלאות, סבסד את זה בתקציב אבל לא תשית את זה על כל אחד מהצרכנים כאן.

סילבן שלום: לכן צריך למצוא את הפתרון.

סילבן שלום: אנחנו עובדים על זה אבל אני בתפקיד רק שלושה חודשים.

סילבן שלום: חבר'ה, עשינו את הגז ועכשיו הולכים לעשות בחשמל.

סילבן שלום: אנחנו עושים את זה גם כאן.

סילבן שלום: צמצמנו מספר תאגידים ונמשיך.

סילבן שלום: גם בביוב אנחנו עוסקים.

סילבן שלום: נעסוק בכל.

ראובן ריבלין: האם אדוני מוכן לשמוע עוד שאלה מאדיר חרמוני, סמנכ"ל חברת אנרגיה מתחדשת להתייעלות אנרגיה?

ראובן ריבלין: בבקשה .

<אדיר חרמוני: סמנכ"ל איגוד חברות אנרגיה מתחדשת והתייעלות אנרגטית בישראל.

<אדיר חרמוני: אדוני השר, איגוד החברות זה איגוד שמאגד כמעט תשעים חברות בתחום האנרגיה המתחדשת וההתייעלות האנרגטית מחברות גלובליות ועד חברות גדולות במשק וחברות סטרט-אפים שמפתחות טכנולוגיה ישראלית מקורית.

<אדיר חרמוני: השאלה שלנו נוגעת לשני התחומים.

<אדיר חרמוני: האחד, איך מדיניות המשרד באה לידי ביטוי בתחום האנרגיה המתחדשת ואיך אתה רואה את זה בשנתיים הקרובות?

<אדיר חרמוני: לאור הקפאת התכנית הלאומית להפחתת פליטות גזי חממה, איך אתה רואה את מדיניות המשרד בכל הנוגע להתייעלות אנרגטית במדינת ישראל?

סילבן שלום: כמובן שאנרגיות מתחדשות הוא דבר שאנחנו רואים אותו בחיוב.

סילבן שלום: אני זוכר – היום אני מדבר כמו זקן בן מאה, אני זוכר, אני זוכר – אבל הייתה פעם חברה שקראו לה פמא, פיתוח משאבי אנרגיה, חמישים אחוזים בבעלות חברת החשמל, גם בזק הייתה בעניין ועוד.

סילבן שלום: להפיק מפצלי שמן במישור רותם.

סילבן שלום: היא לא הייתה כלכלית ונסגרה.

סילבן שלום: אנרגיית רוח היא חשובה, אנרגיית שמש היא חשובה, ביו מסה חשובה.

סילבן שלום: הכול חשוב.

סילבן שלום: השאלה היא האיזון.

סילבן שלום: כמו שאתה יודע, והציבור לא יודע, אתה כמובן מקבל עידוד רב לפתח את התעשייה הזאת.

סילבן שלום: חברת החשמל, כאשר היא משלמת לך מחיר הרבה יותר גבוה מאשר היא מוכרת אותו לצרכן עבור כל קילוואט שעה, את ההפרש הזה חברת החשמל צריכה לממן מאיזשהו מקום.

סילבן שלום: מאיפה היא מממנת את זה?

סילבן שלום: מהעלאת התעריף לכולנו.

סילבן שלום: אני לא אומר שזה לא נכון, כי בסופו של דבר אנחנו רוצים לייצר אלטרנטיבות, אנחנו רוצים לייצר מצב של אנרגיה נקייה.

ראובן ריבלין: הם רואים את זה כפיילוט?

סילבן שלום: לא.

סילבן שלום: בתכנית האב לאנרגיה הוחלט שעד 2020 עשרה אחוזים מהמשק יהיה באנרגיות מתחדשות.

סילבן שלום: מה שקורה זה שחברת החשמל, נוסחת התעריף שלה, לא משנה כמה היא מייצרת, היא מקבלת את אותה הכנסה.

סילבן שלום: לא ניכנס לזה.

סילבן שלום: עזבו.

סילבן שלום: אבל התשואה על ההון שהובטחה לבעלי האנרגיות המתחדשות על ידי רשות החשמל היא תשואה, בוא נאמר מאוד נדיבה.

סילבן שלום: אני לא רוצה לומר מילה יותר חזקה.

סילבן שלום: אנחנו צריכים לעודד את התעשייה כי אנחנו רוצים אותה, היא נותנת מקומות עבודה בנגב, אם זה סולארי, היא מאפשרת אנרגיה נקייה, היא מאפשרת להישען גם על אנרגיה חלופית במידה ותהיה בעיה עם הגז או דברים אחרים, אבל צריך לעשות את האיזון כי האנרגיה הזאת היא גם יקרה.

סילבן שלום: ככל שכמובן יהיה יותר סולארי, היא גם תהיה יותר זולה לטווח הארוך.

סילבן שלום: אנחנו גם מקווים שהמחיר שלה יוזל ואנחנו נרצה לשמור את האיזון.

סילבן שלום: אנחנו גם נותנים עכשיו מה שנקרא הגנות ינוקא כדי לאפשר לתעשייה הזאת לצמוח, להתפתח, לשגשג, אבל זה לא יוכל להיות אין סופי במחירים האלה ואם זה לא במחירים האלה, לא רוצים להיכנס לזה כי אז זה לא כלכלי.

<אדיר חרמוני: אני רק רוצה לציין שדוח קנדל שיגיע לממשלה, אנחנו מקווים, בשבוע-שבועיים הקרובים, מציג את התועלות הכלכליות של אנרגיה מתחדשת במדינת ישראל והתועלות הכלכליות שהוא מציג הן מאוד גבוהות, בערך פי שלושה מחלק מהמקרים מהתועלת הכלכלית של הגז.

<אדיר חרמוני: אני לא רוצה להיכנס למספרים, אבל בהחלט מספרים שהופכים את החשמל הירוק לכלכלי כבר עכשיו וכבר עכשיו הוא משתלם למדינת ישראל והיא אפילו תרוויח מזה אם היא תייצר חשמל ירוק.

<אדיר חרמוני: אם תוכל להתייחס גם לנושא של התייעלות אנרגטית.

סילבן שלום: דיברתי על זה קודם.

סילבן שלום: אתה רוצה שאני אחזור?

סילבן שלום: אולי לא היית.

<אדיר חרמוני: הייתי.

<אדיר חרמוני: (חילופי יו"ר – היו"ר ניסן סלומינסקי)

סילבן שלום: דיברתי על פליטת גזי החממה.

סילבן שלום: אמרתי שוועדת הכספים, אם היא תעשה בעניין הזה משהו, אני מאוד אשמח.

סילבן שלום: דיברתי על זה ולכן לא חשבתי שאני צריך לחזור על זה.

סילבן שלום: אם אתה רוצה, לאלה שלא היו, התכנית לשימור אנרגיה, לצמצום פליטת גזי החממה, לדעתי היא דבר מאוד מאוד חשוב.

סילבן שלום: זה מאפשר למאות אלפי ישראלים להיות שותפים למאבק הזה על ידי רכישת מקררים, על ידי רכישת מזגנים, דודי שמש.

סילבן שלום: כל העניין הזה הוא כמובן דבר מאוד מאוד חשוב שיש לו גם משמעות של איכות חיים, איכות סביבה ירוקה ועוזר לשכבות החלשות, עוזר לקשישים ועוזר להרבה מאוד קבוצות.

סילבן שלום: אנחנו היינו מאוד שמחים אם זה היה קורה.

סילבן שלום: יגידו לך שהשנה אין ונדבר על שנה שעברה, אבל אמרתי שתבוא למליאה ואני אגיד לכם.

ניסן סלומינסקי: אנחנו ממש מודים לשר.

ניסן סלומינסקי: אני מתנצל שבחלק מהדיון לא הייתי.

גילה גמליאל: אבל לא אמרנו דברים לשבחו.

גילה גמליאל: השר הפעיל ביותר שגם מראה קבלות.

גילה גמליאל: לקח משרד כמו משרד נגב וגליל והפך אותו לאימפריה.

סילבן שלום: היינו שותפים למאבקי הצעירים.

גילה גמליאל: הפך את זה למעצמה צעירה ופורחת.

גילה גמליאל: גם את המשאבים שאתה מצליח לגייס, שזה בכלל לא מובן מאליו, ואתה חולש על שלושה משרדים שאתה מככב בכל אחד בתחומו.

גילה גמליאל: אתה אחד השרים היותר חרוצים שגם יורד לכל הפרטים.

גילה גמליאל: באמת צריך לשבח אותך.

ניסן סלומינסקי: זה רק מקצת שבחך כי זה בפניך.

גילה גמליאל: עכשיו עומד לפתחך נושא לא פחות חשוב ונקווה שגם כאן תצליח.

סילבן שלום: אני מודה לגילה על הדברים.

סילבן שלום: אני מודה לכל האחרים שאמרו דברים נוספים.

סילבן שלום: מודה על האפשרות להיות כאן.

סילבן שלום: שוב, יכולתי לבוא עם נגב וגליל מלא, ובסוף הייתי כאן עם נגב וגליל אבל האנשים של נגב וגליל לא היו כאן ואני מרגיש קצת לא נעים בגללם.

סילבן שלום: גם שיתוף פעולה אזורי, שזה משרד בפני עצמו, ואם אתם תראו את שיתוף הפעולה שיש לנו בעניין הזה ובעיקר בין המתיישבים ביהודה ושומרון לבין שכניהם הפלשתינים, אתם פשוט תהיו בהלם לגבי הפעילות שאנחנו עושים.

סילבן שלום: אני מאוד מודה לכם.

סילבן שלום: בהצלחה בהעברת התקציב.

סילבן שלום: יש לכם שבועיים או שבוע קשה.

ניסן סלומינסקי: תודה.